Ёшлар билан боғлиқ муаммолар ҳозирги куннинг энг муҳим масалалари ҳисобланади, зеро, улар ҳар бир оиланинг асосий ташвишидир.\nАфсуски, айрим қора ниятли кимсалар ўз мақсадлари йўлида ғўр ёшлардан фойдаланмоқда. Дунёда ичкиликбозлигу гиёҳвандлик, миссионерлигу даҳрийлик, бузғунчи ғоялару турли қинғир ишлар - буларнинг бари ёшларнинг қўли билан амалга оширилмоқда. Қисқача айтганда, жамият ҳам, оилалар ҳам ёшлар билан боғлиқ муаммоларга чора топиш илинжида овораи сарсон.\nИмонидан айрилган, тақдиридан хафа, ҳаётидан норози, жамиятга қарши бош кўтарган ёшларни қандай қилиб йўлга солиш ва ислоҳ этиш масаласи тобора долзарблик касб этмоқда.\nҚўлингиздаги асарда ана шундай ёшлардан бирининг ҳаёти ҳақида сўз боради.\nҲаётда бўлган воқеалар акс этган мазкур китоб орқали адабий шоҳасар яратиш ниятим йўқ эди, шунинг учун унга қисса ёки роман сифатида қарамаслигингизни сўрайман. Асарнинг ўзига хос услуби бор: воқеалар дидактик безаклар билан бойитилган ва асарда панд-насиҳат руҳи кучайтирилган. Китобга ана шу жиҳатдан назар ташлашингизни, унга қатъий адабий мезонлар билан баҳо бермасли гингизни илтимос қиламан.\nКитоб кенг оммага мўлжалланган, унда қисқа ва тушунарли жумлалардан иборат содда тил кўлланилган. Матннинг безакдор бўлишига эмас, тушунарлироқ бўлишига эътибор қаратилган.\nКитобларимизда ўхшаш мавзулар тез-тез такрорланиши диққатингизни тортиши мумкин. Бунинг икки асосий сабаби бор. Биринчидан, воқеалар ҳаётдан олинган ва қандай юз берган бўлса, шундай баён этилган. Иккинчидан, ушбу воқеа-ҳодисалар инсонлар, айниқса, ёшларнинг ахлоқий қадриятларини мустаҳкамлашга, ўқувчининг ўзи билан юзлашишига васила бўлади. Шунинг учун ҳам бундай ҳаётий мавзулар атайин танлаб олинади.\nСизга нафи тегади деган умид ила...\nМаҳсулот коди: iqror\nМуаллиф: Холид Эртуғрул\nБетлар сони: 160\nСолиқсиз: 26000 сум\nИқрор, Зулматдан нур сари, Холид Эртуғрул, Iqror, Zulmatdan nur sari, Xolid Ertug'rul\nБу асар Собиқ Совет даврида тақиқланган эди. Лекин, бугунги кунда жаҳон классик адабиётининг дурдона..\n45000 сум Солиқсиз: 45000 сум\nЎзини қидирган одам\nКуз кунларидан бирида Қайсарида автобуска чиққан эди. Бир мафкура учун сарфлаган олтмиш йиллик ҳаёти..\nGirl code: шахсий ҳаётда, дўстлик ва бизнесда муваффақият кодини қандай очиш мумкин\nДунё жадал суръатларда ёш, қуввати ичига сиғмайдиган, ўз бизнеси ва ақл бовар қилмас карьера ҳақида ..\n44000 сум Солиқсиз: 44000 сум\nҲадича Кубро Тонгар\nФарзандингизни ҳурмат қиласизми? Албатта, яхши кўрасизми деб сўрамоқчи эмасмиз, чунки миллати, ирқи,..\nБахтли бўлиш сирлари (қаттиқ муқова)\nМринал Кумар Гупта\nMrinal Kumar Kupta, «Baxtli bo'lish sirlari»Inson borki, hayotda turli muammolar bilan yuzlashadi, b..\nТуркиялик тарихчи-ёзувчи Усмон Туроннинг "Туркий халқлар мафкураси" китоби нашр этилиш арафаси..\n21000 сум Солиқсиз: 21000 сум\nУмар Хайём ҳақида дунё миқёсида жуда кўплаб илмий ва бадиий асарлар яратилган. Уларнинг муаллифлари ..\n55000 сум Солиқсиз: 55000 сум


12:45 / 14.08.2019 37189\n«Реал»ни олайлик. Зидан олиб келмоқчи бўлган навбатдаги юлдуз сифатида Мбаппе ёки Неймардан кўра, кўпроқ Погбани истаганини тушунса бўлади. Барибир таркибда юлдузларнинг жойлаштирилиши масаласи қандайдир мувозанатни талаб қилади. «Реал» ҳужум чизиғига Азарни сотиб олди ва уни олдинги чизиқнинг асосий юлдузи сифатида кўрмоқда. Бу ҳолатда энди Неймарнинг ҳам қўшилиши (бунинг устига, Неймар ҳам айнан чап қанотга оғиб ўйнайди) қандай оқибатга олиб келиши аниқ эмас. Погба эса, марказий ярим ҳимоянинг юлдузи бўлиши керак эди ва у Азарга халақит қилмасди, аксинча, ёрдам берарди. Шу нуқтайи назардан, бугунги «Реал» таркибига етишмаётган қисм айнан Неймар деб ўйламайман.\nКоутиньо «Бавария»га «қочди». У нега каталонларга тўғри келмади?\n«Реал» нима қилмоқчи? Ҳатто Зидан учун ҳам номаълум бўлган оқибат ҳақида\nМесси умумий гуруҳ машғулотларига қайтди


Махсет Утемуратовнинг 6-кунги концертидан репортаж- Kruz.uz\nМахсет Утемуратовнинг 6-кунги концертидан репортаж\n11:19, 24.03.2016 2843 0 Маданият\nМахсет Утемуратовнинг 6-март кунги концерт дастурига яна бир бор ташриф буюрдик. Бу сафар олдингидек Шахзада эмас, балки курсдошим Хурлиман Нуржанова билан концертни ёритишга ҳаракат қилдик. Ўтган сафар бизга техник муаммолар панд берди деганимда, айрим инсонлар ҳозирги замонда техник муаммони бахона қилиш ярамайди дея, танқид қилди. Лекин театрда интернет яхши ишламаса, менда айб йўқ.\n3-март куни келганимизда, энг охирги қаторларда ўтирган эдик. Бу сафар эса ундай қила олмасдик. Зеро зал 110 % тўлган эди. Кимнингдир 15 минг сўмлик ўрнини банд этиб ўтира олмадик. Шу боис театрнинг ён томонида ўтирган ҳолда, концертни кузатдик. Бугун барча тафсилотларга тўхталиб ўтишни лозим деб топмадик. 3-март кунги концерт билан 6-мартдагисининг ўртасидаги фарққа назар солиб ўтмоқчиман.\n1) Концертнинг дастлабки сирли меҳмони Хоразмлик ака-ука Ғофур ва Ғулом Эшчоновлар бўлишди. Улар дастлаб хоразмча қўшиқ куйлашган бўлса, кейинчалик қорақалпоқча “Пашшайи кўйлегин” номли ашулани ижро этишди. Бу қўшиққа Махсет Утемуратов ҳам жўр бўлганини таъкидлаб ўтмоқ жоиз. Хоразмча қўшиққа табиийки томошабинлар рақсга тушишди.\n2) Шундан сўнг Махсет Утемуратовнинг концертига Қўқон шаҳридан ташриф буюрган меҳмонлар саҳнага чиқиб, хонандага эзгу тилакларини билдиришди ва унга аталган совғасини топширишди.\n3) Концертнинг яна бир меҳмони Шахбоз Байниязов бўлди. У Махсетнинг “Қарақалпағим” номли қўшиғини ижро этди. Шахбоз Бойниёзов бир пайтлар Қорақалпоғистонда ижод қилган ва тақдир тақозоси билан, Қозоғистонга кўчиб кетиб, ўша ерда ижодини давом эттираётган хонанда ҳисобланади.\n4) Бу сафарги дастурда олд қаторда ўтирган томошабинлар анча фаол бўлишди. Улар рақсга тушишни ҳам боплашди.\n5) Махсет Утемуратовнинг шогирдлари доимгидек хизматда туришди. Арепбай Алланиязов келган меҳмонларни кутиб олиш билан банд бўлган бўлса, Арисланбек Асқаров ва Байрам Пердебаев саҳнада устозларига ёрдам бериб туришди.\n6) Бу сафар концертда ёшлар камроқни ташкил этди. Дастурга аёллар кўпроқ ташриф буюрганлигини эса тушунса бўлади.\n7) “Қашқадарёдан Сурҳандарёга” ва “Бўри эдим, бўри…” дея хониш қилувчи Адҳам Солиев концертнинг навбатдаги сирли меҳмони бўлди. У мухлисларга яхши таниш бўлган юқорида номи тилга олинган иккита қўшиқни куйлади. Томошабинлар\nАдҳам Солиев иккинчи қўшиқни ижро этаётганда, кутилмаганда саҳнадан пастга қарай, сакраб тушди ва томошабинларни рақсга чорлади.\n8) Махсет Утемуратов “Саҳибжамал” қўшиғини куйлаганида, саҳна кичкина болалар билан тўлиб кетди. Бу сафаргиси олдиндан ташкиллаштирилмаган эди. Ҳаммаси табиий чиқди.\n9) “Куйдириб, куйдириб” юрган хонанда Сарбиназ Аннақулова зални оёққа турғазди. Дарвоқе, у ҳам концертга қуруқ қўл билан келмади. Ўзига хос картинани концерт қаҳрамонига туҳфа этди.\n10) Концертнинг яна бир сирли меҳмони Яҳёбек Мўминов бўлди. У бошқалардан фарқли ўлароқ, бир ёки икки эмас, уча қўшиқ куйлади. Томошабинлар одатдагидек меҳмон санъаткорни қарсаклар билан кутиб олишди ва уни қўллаб-қувватлаб туришди.\n11) Сценарийда йўқ жой. Саҳнага таниқли рассом Раҳат Асқаров чиқди. У “Рассомларни ҳеч ким саҳнага таклиф қилмайди, шу боис ҳам ўзим чиқиб келавердим” дея таъкидлаб, хонанданинг катта портретини совға қилди. У сўзининг якунида хазил аралаш, баҳонада ўзини ҳам реклама қилганини таъкидлади.\n12) Махсет Утемуратов томошабинлар ўйнамаётганини айтиб, ўзи саҳнадан пастга тушган ҳолда, мухлисларини рақсга чорлади. Хонанданинг ашаддий мухлисларидан бири Айзада Нуримбетова унга дўппи кийдириб қўйганини ҳам эътироф этиш лозим.\n13) Эътиборли жиҳати Махсет Утемуратов “Биз Қорақалпоқларда меҳмонларни қуруқ қайтаришмайди дея” сирли меҳмонларнинг барчасига қорақалпоқча миллий чапон ва дўппиларни кийдириб қўйди.\nБу 6-март кунги концертнинг ўзгача тарафлари эди. Ушбу репортаждаги расмлар таниқли фотосуратчи Арислан Канназаровга тегишли. Биз Арислан акага расмлар учун алоҳида раҳмат айтамиз. Бироздан кейин karstars.uz сайтида Махсет Утемуратовнинг “Анамаў” номли концертидан фоторепортажни ҳам томоша қилишингиз мумкин.\nДарвоқе, концерт датуридан репортажларни тайёрлашда Махсет Утемуратовнинг админстратори Икрам Абдихаликовга ташаккур изҳор этамиз.


Санъатшунослик фанлари доктори Нигора Каримова Kun.uz мухбири билан суҳбатда 17 декабр куни Тошкентда премьераси ўтказилган «Фариданинг икки минг қўшиғи» филми ҳақидаги фикрлари билан ўртоқлашди.\nУшбу филм Ўзбекистон номидан Оскар мукофотига тавсия этилган.\n«Мен киношунос сифатида бу филмни янгиланган ўзбек киноси деб атайман. Бу нафақат жанр ва мавзу, балки кинодаги тафаккур доирасини ҳам кенгайтирди. Режиссёр томошабин танловига тўла эркинлик бера олган. Бадиий кенгашда кўрганимизда филмга нисбатан «нима ҳақда бу, аввалги замонни қўмсашми», деган маънода танқидлар бўлганди. Ёлқин Тўйчиев бундай саволларга жавоб бериши керак эмас. Филмда қаҳрамонлар ибтидоий муҳитда яшашади.\nБу ерда Фариданинг икки минг қўшиғи қаерда, деган савол энг асосийси. Фикримча, Фариданинг икки минг қўшиғи ҳали олдинда. Аёлларнинг бахт йўлидаги макри, ҳаракати, ҳаёти қандайдир қўшиқлардан иборат бўлади. Биз ҳам фаридалармиз. Ўша икки минг қўшиқнинг давомини айтиб келяпмиз. Ҳамма ўзиникини айтади. Бу филмни бир нечта нуфузли фестивалларга жўнатганмиз.\nФилмда ХХ аср бошидаги улкан ижтимоий-сиёсий трансформациялар -Бухоро амирлигининг емирилиши, шўро мафкурасининг кириб келиши акс этган. Унда Россия империяси вакилларини ҳам кўрамиз.\nБунда геосиёсий бир макон ҳам борки, воқеалар филм чорраҳасида юз беради. Даврлар ўзгарганда инсонлар ҳам қандайдир синовлардан ўтади.\n“Фариданинг икки минг қўшиғи” филми аёл ва эркак муносабатлари устига қурилган. Рашк, муҳаббат, оташ ва қолаверса, бир аср илгари бўлган нарса ҳозир ҳам воқелигимизда бор.\nАйниқса, бош рол ижрочиси Баҳром Матжонов Бухоронинг охирги додҳоси образини ажойиб тарзда яратиб берган.\nИжодкорлар тоталитар, империя, феодал яна бошқа тизимлар ўртасида ўзлигини сақлаб қолаётган миллатнинг кайфиятини тўла бера олган. Бу ерда яна бир урғу берадиган инсоним - оператор Баҳодир Йўлдошев. У киши филмнинг тасвирий қатламини маҳорат билан яратиб бера олган», деди Нигора Каримова.\n«Фариданинг икки минг қўшиғи» филми «Ўзбеккино» Миллий агентлиги буюртмасига биноан Ёлқин Тўйчиев томонидан суратга олинган. Киноасар "Москва премьераси" фестивали гран присини қўлга киритиб, "Олтин глобус" мукофотига даъвогар филмлар рўйхатидан жой олган.


Мариника Бабажанова: "Кимгадир ўрним керак бўлди" - BBC News O'zbek\nМариника Бабажанова: "Кимгадир ўрним керак бўлди"\nФото муаллифлик ҳуқуқи Marinika Babanazarova\nImage caption Бабаназарова хоним музейни 1984 йилдан бери бошқариб келган\nТаниқли Рус авангард музейининг директори тўсатдан ишдан олиниши норозиликка сабаб бўлган. Маҳаллий ҳокимият душанба куни Мариника Бабаназаровани бирор сабабсиз Савицкий музейидан бўшатди. Бабаназарова хонимнинг маълум қилишича, ушбу қарор унинг оригинал картина ўғрилаш ва ўрнига қалбакисини қўйиб қўйиш айбловлари билан боғлиқ.\nУ ушбу айбловларни "беъмани" ва "асоссиз" эканлигини таъкидлади.\nМузей жойлашган Қорақалпоғистон Маданият ва Спорт вазирлигидан изоҳ олишнинг имкони бўлмади.\nМузей ходимлари ҳукумат қароридан норози эканлигини билдириб баёнот бердилар. Бундай қадам ўзгача фикрлиларга тоқат қилинмайдиган Ўзбекистонда жуда кам учрайди.\nБаёнотда музей ходимлари директорнинг виждонли эканлиги ва барча коллекция бутунлигича сақланаётганини билдиришган.\nМузейни 1984 йилдан бери бошқариб келаётган Мариника Бабаназарова Би-би-си билан интервьюда ишдан бўшатиш қарори у учун "кутилмаган сюрприз" бўлганлигини айтди.\nУнинг айтишича, унга қўйилаётган оригинал асарни сотиб ўрнига қалбакисини қўйиш айби "музей раҳбариятини обрўсизлантиришга қаратилган ва кимдир менинг ўрнимга кўз олайтирган."\nСавицкий коллекцияси номи билан машҳур Қорақалпоқ давлат санъат музейида 90 мингдан ортиқ санъат асарлари сақланади. Унинг таркибида жаҳондаги иккинчи йирик Рус авангард санъати коллекцияси мужассамлашган. Энг йирик коллекция Петербургдаги Россия давлат санъат музейида сақланади.\nСавицкий музейининг олис Қорақалпоғистонда жойлашиши санъат ихлосмандалари учун уни янада жозибадор қилади.\nКоллекциянинг картиналари ва тарихи томошабинларни ўзига оҳанграбодек тортади. Ишчиларнинг бахтли чеҳраларини акс эттирувчи "ижтимоий реализм" услубигина рухсат этилган бир вақтларда, музей асосчиси Савицкийнинг Марказий Осиё ва Россиядан йиққан коллекцияси Совет ташвиқотига қаратилган чақириқ бўлганди.


Ўзбекистонда ўсмирларга энергетик ичимликлар сотиш тақиқланади — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Ўзбекистонда ўсмирларга энергетик ичимликлар сотиш тақиқланади\nЎзбекистонда ўсмирларга энергетик ичимликлар сотиш тақиқланади\nДепутатлар томонидан озиқ-овқат маҳсулотларининг хавфсизлиги тўғрисидаги қонунига 18 ёшга тўлмаган шахсларга энергетик ичимликларини сотиш ҳамда соат 7 дан 22 гача ушбу ичимликларни реклама қилишни тақиқлаш тўғрисидаги ўзгартиришлар киритиш бўйича иш олиб борилмоқда\nБу ҳақда “Sputnik” хабар берди. Ўзбекистонда 18 ёшга тўлмаган шахсларга энергетик ичимликларни сотилишига тақиқ қўйиш режалаштирилмоқда. Бу ҳақда Sputnik мухбири хабар қилди.\nЯнги қонун лойиҳаси парламентнинг қуйи палатаси томонидан ишлаб чиқилган. Қонун амалдаги қонунчиликка бир қатор ўзгартириш ва қўшимчалар киритишни назарда тутади.\nХусусан, депутатлар «Озиқ-овқат маҳсулотлари сифати ва хавфсизлиги тўғрисидаги» Қонунни ўзгартишмоқда. Ҳужжатнинг иккинчи моддаси мазкур йўналишдаги тушунчалар билан тўлдирилади.\nЖумладан, депутатлар фикрларига кўра, энергетик ичимликлар — бу алкоголсиз ичимлик бўлиб, унинг таркибида организмнинг жисмоний ва ақлий қобилиятларини кучайтирувчи, тетиклаштирувчи кимёвий моддалар мавжуд. Ичимликлар турлари рўйхати ва энг юқори таркиби Соғлиқни сақлаш вазирлиги томонидан аниқлаштирилади.\nБундан ташқари, қонуннинг 14-моддасининг 5 — қисмида қуйидаги мазмундаги банд билан тўлдириш таклиф қилинмоқда: «18 ёшга тўлмаган шахсларга энергетик ичимликларини сотиш тақиқланади».\nУшбу маҳсулотлар рекламаси соҳасида ҳам тубдан ўзгатиришлар кутилмоқда\nДепутатлар энергетик ичимликларни соат 7 дан 22 гача электрон шаклда реклама қилишга тақиқ киритиш режалаштирилмоқда. Шунингдек, болалар ва ўсмирлар учун мўлжалланган босма нашрларда, хусусан биринчи ва охирги, теледастурлар чоп этиладиган вақарларда ичимликлар товар белгилари ва расмларини чоп этишга тақиқ қўйилади. Шунингдек, тиббиёт, спорт, мактабгача ва бошқа таълим муассасаларида, жамоат транспорт воситалари салонларида энергетик ичимликлар рекламасини Бу ҳаммаси эмас. 18 ёшга тўлмаган шахсларга реклама қилиш мақсадида энергетик ичимликларини текинга тарқатиш тақиқланади. Товар белгиси ва расмларинни қўллаган ҳолда вояга етмаган шахслар учун мўлжалланган тадбирларда ҳимойлик қилишни ҳам тақиқлаш кўзда тутилмоқда.\nНиҳоят мамлакатда вояга етмаган шахслар ўртасида ушбу ичимлик товар белгиси ва номи чизилган футболка, бош кийим ва турли ўйин тадбирларида бепул тарқатиш ёки сотиш тақиқланади.\nУшбу масалада аниқланган қоидабузарликлар жазосиз қолмайди. Маъмурий жавобгарлик тўғрисидаги кодекснинг 164 — моддаси янги жарима миқдори билан тўлдирилади. 18 ёшга тўлмаган шахсларга энергетик ичимликларни сотган фуқароларга энг кам ойликнинг беш бараваридан ўн бараваригача, мансабдор шахсларга энг кам ойликнинг етти бараваридан ўн беш бараваригача жарима қўллаш таклиф қилинмоқда.\nҲозирги вақтда ҳужжат муҳокама қилиш жараёнида бўлиб, унга тегишли ўзгартиришлар киритилиши мумкин.\nДеҳқонлар далаларда меҳнат қилмоқда\nАгар шошилишмаганда эди...\nШўрчилик тадбиркорлар ташвишлари\nТошкентда 34 нафар қидирувда бўлган шахс қўлга олинди


Ким Роналдуга муҳтож? Энди ҳеч ким!\n21 сентябрь, 2018, 17:00\nЕвропанинг амалдаги чемпионлари португалиялик суперюлдузидан ажралгач, маълум вақт шок терапиясини бошидан кечирганди, бироқ «Рома»га қарши учрашув шуни кўрсатдики, «Реал» озодликка эришган.\nСуқланиб қараш йўқ, қўлларни паҳса қилиш йўқ, бошқа бирортаси гол урса нишонламаслик энди йўқ!\nКриштиану Роналду «Реал Мадрид» учун кўп иш қилган, аммо у жамоадошларининг меҳнатини ҳар доим ҳам осонлаштиравермаган.\nПортугалиялик ҳужумчи ҳозирда «Ювентус»да, Лопетеги эса бундан эркин нафас олмоқда ва барчасини йўлга қўймоқда.\nЧемпионлар Лигаси соҳиблигини ҳимоя қилишни улар ўтган мавсумги ярим финал иштирокчиси «Рома»ни 3-0 ҳисобида енгиш билан бошлади. Мадридликлар учрашувда тўлиқ ҳукмронлик қилди ва кўпроқ голлар уриш учун кўплаб хавфли вазиятлар яратишди.\nИсконинг аниқ жарима зарбаси, Гарет Бейлнинг ўқдай зарбаси ва 7-рақамнинг янги эгаси Мариано Диасларнинг голлари «қироллик клуби»га муҳим ғалабани тақдим қилди ва «Сантьяго Бернабеу» Роналдусиз қийналмаслигини намойиш қилди. Аксинча, ёзда клубни тарк этган Роналду Испанияга биринчи марта қайтишида «Валенсия»га қарши учрашувда қизил карточкага лойиқ кўрилди.\nҲеч ким Роналдунинг қаторасига уч марта Чемпионлар Лигасини ютиб олишидаги меҳнатларини инкор қилмайди, бироқ «қаймоқранглилар» унинг кетганидан заррача кучсизланиб қолгани йўқ.\nАксинча, Зидан қўли остида кўришимиз қийин бўлган жозибадор, ҳужумкор ўйини услубини намойиш қилмоқда. Агарда франциялик мутахассис Роналдунинг самарадорлигига кўпроқ суянган бўлса, Лопетеги жамоанинг саъйи-ҳаракатларига кўпроқ таянмоқчи.\nКечаги баҳсда Иско жарима зарбасини тепиш имкониятига эга бўлди. Роналду борлигида унинг ҳатто нуқтага яқинлашиши амри маҳол эди. Андалусиялик плеймейкер Даниеле Де Россининг жарима майдончаси яқинида ишлатган қўполлигидан кейин белгиланган жарима зарбасини ажойиб тарзда голга айлантирди.\n«Рома» посбони Робин Олсен ҳатто қимирлагани ҳам йўқ. Унда Исконинг аниқ зарбасини қайтаришга имконият ҳам қолмаганди.\nБу билан Иско жарима зарбасидан ушбу йилдаги иккинчи голини киритди. Бунга эришиш учун унга тўртта имконият етарли бўлди. Алоҳида таъкидлаш керакки, 2018-йилда Роналду тўққиз марта жарима зарбасини йўллаган ва бирорта ҳам гол ура олмаган.\nПортугалиялик футболчи «Сантьяго Бернабеу»да барча имкониятларга тўлиқлигича эгалик қиларди. Унинг кетиши эса Искога ва бошқаларга ўзларини синаб кўриш ва бир поғона кўтарилиш учун йўл очилди.\nСўнгги беш учрашувда тўрт гол урган Бейл ниҳоят жамоанинг асосий фигурасига айланди. Унинг голи мукаммал бўлди, дарвозанинг узоқ нуқтасига йўллаган ракета зарбаси Олсенни яна ожиз қолдирди.\n«Кўпроқ эркин бўлишимиз мумкин. Тахминимча, битта футболчига ишлагандан бир бутун жамоа бўлиб ишлаган маъқул» – деди Бейл ўйиндан олдин берган интервьюсида.\n«Реал» асабларни жиловлаб, хушнуд кайфиятда ўйнади. Лука Модрич ҳам ярим ҳимояда беназир бўлди, Марко Асенсио ҳам ўз ўйинини кучайтириб бормоқда.\nУшбу ёзда «Лион»дан қайтарилган Мариано «Реал»даги иккинчи дебютида захирадан майдонга тушди. У ўйин якунида Европадаги иштирокини ажойиб старт билан бошлагани маълум бўлди.\nПортугалиялик суперюлдузнинг либосини қўлга киритган Диас Лопетегининг тактик схемаларида ва жамоавий ўйин кўрсатишда анча жонбозлик кўрсатди.\nСўнгги беш йилда Чемпионлар Лигасида Роналду эвазига тахтда ўтирган «Реал» бундан буёғига усиз эплашга уриниб кўради.


Кучли клубларнинг уқувсиз раҳбарлари - Penalti.uz | Футбол янгиликлари олами!\n11:51 Роналду синдроми билан оғриган Азар ёки "Реал"нинг муаммоси нимада? 78 0 Янгиликлар\n06:36 «Реал»нинг яна бир футболчиси «эл-класико»да иштирок этмаслиги аниқ бўлди 61 0 Янгиликлар\n14:32 Томас Мюллер "Челси"га қарши ўйин олдидан рақибига қандай баҳо берди? 3 0 Янгиликлар\n14:02 Италия ортида Жанубий Корея ҳам миллий чемпионат баҳсларини бошқа вақтга кўчирди 32 0 Янгиликлар\n12:06 Юлдузларга эркинлик! Катта жамоаларда “ўзини ёмон ҳис қилаётган” юлдузлар 29 0 Янгиликлар\n05:49 Азарсиз қолган "Реал" Эль-Классикода яна бир етакчи футболчисидан фойдалана олмаслиги мумкин 112 0 Янгиликлар\nКучли клубларнинг уқувсиз раҳбарлари\nБугун яқин ўтмишда бутун дунёни ҳайратда қолдирган клубларнинг қийин аҳволга тушиб қолганини кўрсангиз, ичингиз ачийди. Дарҳақиқат, бундай жамоалар ҳозирда тобора кўпайиб бормоқда.\nУларнинг омадсиз ўйинларини томоша қилишга юрак бетламайди… Бугун ана шонли ўтмишга эга бўлсада, ҳозирда раҳбарларнинг хатолари туфайли ботқоққа ботиб қолган клублар ҳақида сўз боради.\nФергуссон жамоадан кетгач, клуб бутунлай ўзлигини йўқотиб қўйди. Бундан 20 йил аввал исталган футболчи учун «Олд Траффорд»да тўп суриш орзу бўлса, бу мавсумда Дибала, Бейл, Санчо сингари футболчилар клубда тўп суришдан бош тортишмоқда. Нега? Сабаби оддий. Ҳозирда клубда тўлиқ олдиндан ўйланган режаларнинг ўзи йўқ. Бундан ташқари, клуб тизимида фаолият олиб бораётган раҳбарлар ва клуб мураббий ўртасида бўлиши керак бўлган узвий боғлиқлик аллақчон узлиб кетган. Айнан шу узулиш сабабли Жозе ишдан кетди. Бу кетишда Сулшер ҳам жамоани тарк этса, ажаб эмас. Энг қизиғи шундаки, клуб футболчиларининг ўзи ҳам эртага нима бўлишини олдиндан билишмаяпти. Бундан кўриниб турибдики, клуб ривожи учун энг муҳим саналадиган бардавом ўйин услубининг ўзи йўқ. Жамоа ўйин фалсафаси ёки ўз услуби ҳақидаку гапирмаса ҳам бўлад. Клуб раҳбарлари томонидан кераксиз амалга оширилган трансферлар эса, «Манчестер Юнайтед»ни янада чуқурроқ ботиб қолишига сабаб бўлди. Клуб Фалкао, Ди Мариа, Депай, Миҳитарян, Рохо, Блинд, Байи, Санчес ва яна кўплаб бошқа футболчилар учун бюджетдан жуда катта миқдордаги пулни ажратган бўлсада, деярли ҳеч нарсага эриша олмади.\nЭнг ачинарлиси шундаки, «Манчестер Юнайтед» тобора ўртамиёна клубга айланиб бормоқда. Агарда раҳбарият ўз хатоларини бартараф этиб, барчасини ўз измига қайтармаса, клуб тез орада ўз имиджини йўқотиб қўяди.\nАдриано Галлиани ва Силвио Берлускони бошчилигидаги «Милан» жамоаси кўтарган шов-шувлар ҳақида ортиқча тўхталишнинг хожати йўқ. Ўз вақтида исталган клубни янчиб ташлай оладиган қудратга эга бўлган клуб ҳозирда сира ўзига ўхшамаяпти.\nҲаммаси клуб раҳбарларининг муолиявий чекловларни амалга оширишидан бошланди. Клуб аввали пайтлардаги каби катта даромад келтиравермагач, жамоа тўлиқ иқтидорли футболчиларга ишониб топширила бошланди. «Милан» сўнгги бор 2014-йилда чемпионликни қўлга киритгач, раҳбарлар тўлиқ қўларини чўнтакларига тиқиб олишди. Алегридан сўнг, клубни бошқарган мураббийлар рўйхатига қарагач, дарров ҳаммасини тушуниб олишингиз мумкин. Кейинчалик чет элик миллиардерларга пулланган «Милан»да яна пул пайдо бўлган бўлсада, муаммо ўзгарганича йўқ. Жамоанинг тўли режасиз трансферлари ва кетма-кет алмаштирилган мураббийлар ортидан «Милан» аввалги даражасини тўлиқ бой берди ва ўртамиёна клублардан бирига айланиб қолди.\nИспания футболидаги 3-куч саналган ва 2000-йилларнинг энг қудратли клубларидан бири бўлаган жамоа ҳозирда секин-аста чўкиб бормоқда. Ҳаммас клубни Питер Лим ҳарид қилгач бошланди. Магнат ўз пулларнинг барчасини биржадаги таваккалчилиги ортидан қўлга киритгани боис, футболда ҳам бу одатидан воз кечишни истамади. Футбол эксперти бўлиб фаолият олиб борувчи Гарри Невилнинг мураббий бўлишида тортиб жамоа тарихидаге энг кучли мураббийлардан бири бўлмиш Марселиньонинг истеъфосигача унинг қарори эканлигига ҳеч кимда шубҳа йўқ.\nФутболни у қадар тушунмасада, жамоани истаганича бошқаришни хуш кўрувчи раҳбар бу мавсумда ҳам бир неча бор қўпол хатоларга йўл қўйганидан хабарингиз бор. Бу ҳам етмаганидек, жамоанинг барча трансферларини ўзи белгилади. Айнан у Рафинянинг траснферидан воз кечди ва сал бўлмаса, клуб ҳужумчси Родриго Моренони «Атлетико Мадрид»га сотиб юбориши мумкин эди. Родригони клубда олиб қолишни талаб қилган спорт директори ва жамоа мураббийига чиқиш эшиклари кўрсатилиб юборилди. Эктор Купер ва Рафа Бинитесдан сўнг, клубни эндига оёққа қўя бошлаган Марселиньонинг эстеъфоси барчасидан ўтиб тушди. Айнан унинг қўл остида юқоридаги клублардан фарқли ўлароқ, «Валенсия» ўз ўйин услубини шакиллантираётган ва тўлиқ жамоага айланаётган эди. Афсуски, уқувсиз раҳбар сабабли барчаси чипакка чиқди…\n06.10.2019, 09:30 348 0\nАрсен Венгер ЕЧЛ финали ҳақида фикр билдирди\nСарри «Челси»даги режаларини айтди


Тушда машина курса туш табири машина батафсил\nМашина тушда курса туш табири машина — Киши тушда машина курса нимадан далолат беради? Бу тушни уламоларимиз турлича табир қилишган. Агар туш соҳиби тушида бежирим ва чиройли машинага эга бўлганлигини кўрса, ўнгида мартабаси ошиб баҳтга эришади.\nБази бир бошка табирларда. Тушингизда, ўзингизни сотиб олинган чиройли автомобилда кўрсангиз, ёки бундан ҳурсанд бўлсангиз. Демак сизни амалга ошмайдиган ишлар қийнаётган эканлигидан огоҳлантиради.\nКиши ўзганинг машинасидан завқланиши, бу бировларга ҳасад кўзи билан қараш демакдир. Машинани юқори тезликда ҳайдаш ёки бўлмасам автомобиллар пойгасини томоша қилиш, бундан ташқари учиб кетаётган машиналарни тушда кўриш, ҳаётда кичкина ёъқотишлар ва ҳатардан дарк беради.\nТушда машина курса: Ванга табири\nТаниқли табирчи ва башоратчи ванга тушдаги машинани қуйидагича табир қилади. Бирон кимса тушида машинани тез ҳайдаса, ҳатарли ишга аралашади. Машина номерини кўриш эса, давлат ишчилари билан юзага келадиган муаммо. Чиройли машина баҳт калитидир.\nШунинг билан бир қаторда тушдаги машина инсон ички организмлари ҳақида ҳам гапириши мумкин. Мисол учун машина тутунидан нафас ютиш – жигар ва ўпка фаолиятидаги муаммо; тормоз ишдан чиқиши – руҳиятнинг зўрайиши; ғилдираклари – оёқ билан боғлиқ касаллик; мотор носозлиги – юрак; машина ойналари – кўз; ёълда кетаётган машина ойналарини очиб нафас олиш – ўпка; Бензин оқиши – ошқозон ичак касалликлари белгисидир.\nМашина сотиб олса\nКимда ким тушда бежирим машина сотиб олса, бундан чиқди у инсоннинг истаклари ушалади. Агар машина харидини амалга ошираётганини кўрса, демак туш соҳибининг истаги тез орада вожиб бўлади. Қолаверса тушдаги автомобил инсон ҳаёти ҳақида ҳам гапиради, автомобил билан боғлиқ тушни қай ҳолатда кўрганлигингизга қараб ҳам ҳаёт ёълингизни билиб олишингиз мумкин экан.\nТуш табири машина: ХХХ аср табири\nЗамонавий туш табири машинани шундай талқин қилади. Масалан сизга замонавий автомобил ёқади, бироқ тушингизда эски русумдаги машина намоён бўлди, демак сиз пул масаласида қийин аҳволга тушасиз. Ҳаёт ёълингиз ҳам салбий тарафга ўзгаради. Бордию тушда кўнглингиздагидек машина кўрсангиз ёки уни бошқарсангиз, ҳаёт ёълингиз ҳам яхши тарафга ўзгаради.\nБордию киши тушда ўз машинасини бирон жойга қўйиб кейин уни тополмаса, ўнгида оиласи ва ишхонасида кўнгилсизлик рўй беради. Тушингизда машинангизни ториб олиб қўйсалар, ишдан ҳайдалишингиз дарагидир.\nБундан ташқари тушдаги машина, ўзга инсонлар сизнинг ғояларингиздан фойдаланиб даромад қилишига далолат. Сиз эса қашшоқликда кун кечиришингиздан огоҳ этади. Агар кўрган машинангиз ўзингизга мақул келса акси, яни, дўстларингиз орасида ҳурмат этибор қозонасиз.\nМашина ранги ахамияти\nКора машина, инсон орзу истаклари ўртасидаги иккиланиш демакдир, ва ўз орзулари ушалмаслигига умид билдирмаслик ҳиси кучлилигидан далолат беради. Бундан ташқари кора машина инсон ҳаётида кора чизиқлар борлигини билдиради. Кора автомобилни тушингизда кўрсангиз, орзуларингиз ушалишига умидсизлик билдирманг, аксинча унга эришишга ҳаракат қилинг.\nТушдаги ок машина, инсон орзу истаклари софлиги ва бу орзулар амалга ошиши ҳақида огоҳлантиради. Агар сиз ок машина сотиб олсангиз орзуйингиз осонлик билан амалга ошади. Тушда машина хайдаса – бу инсон ўз ёълида бардавом бўлади.


«Ўзбек модели» муваффақиятларимизнинг мустаҳкам пойдевори - Сенатор Мамазоир ХЎЖАМБЕРДИЕВ\nмуваффақиятларимизнинг мустаҳкам пойдевори\nХалқимизда “Бойликнинг боши — соғлиқ” деган нақл бор. Бу мамлакатимизда мустақиллик йилларида олиб борилаётган сиёсатнинг туб замирига сингдирилган, десак, муболаға бўлмайди. Зеро, ҳар томонлама соғлом халқ давлатимизнинг куч-қудрати, бебаҳо бойлигидир.\nЮртбошимизнинг Вазирлар Маҳкамасининг 2010 йилда мамлакатимизни ижтимоий-иқтисодий ривожлантириш якунлари ва 2011 йилга мўлжалланган энг муҳим устувор йўналишларга бағишланган мажлисидаги маърузасини тинглаб, кўнглимдан худди шундай мулоҳаза ўтди.\nДавлатимиз раҳбари томонидан соғлиқни сақлаш соҳасини ислоҳ қилиш ва ушбу тизимда сифат ўзгаришларини амалга оширишни таъминлашга доир келтирилган ҳар бир рақам таг-заминида не-не заҳматли меҳнат, миллат учун, халқ учун юксак ғамхўрлик ётганини англаб олиш қийин эмас. Биргина она ва бола саломатлигини ҳимоялаш бўйича бажарилаётган ишларга эътибор беринг: скрининг ва перинатал марказлари ташкил этилиб, улар энг замонавий тиббий ускуналар билан жиҳозланаётгани самарасида ўтган ўн йил давомида мамлакатимизда оналар ўлими ҳар минг киши учун 33,1 нафардан 19,7 нафарга, болалар нобуд бўлиши эса 18,9 нафардан 10,1 нафарга тушди. Туғма ва ирсий касалликлар билан туғиладиган болалар сони қарийб икки баробар камайди.\nДунёда экологик вазият тобора ёмонлашаётган, бозор иқтисодиётига босқичма-босқич ўтилаётган, шунингдек, жаҳон молиявий-иқтисодий инқирози мураккаб шароитни келтириб чиқараётган бир пайтда бундай натижага эришиш, албатта, ҳар биримизни қувонтиради. Шуни алоҳида таъкидлаш керакки, Ўзбекистон бу борада халқаро ҳамжамият томонидан белгиланган марраларга тўла-тўкис эришаётир. Бирлашган Миллатлар Ташкилотининг 2000 йилда бўлиб ўтган саммитида дунё миқёсида глобал муаммоларга барҳам бериш мақсадида саккизта йўналишни қамраб олган Мингйиллик ривожланиш мақсадлари дастури қабул қилинди. Унда қашшоқлик, оналар ва болалар ўлимини 2015 йилга қадар кескин камайтириш кўзда тутилган. Жумладан, болалар ўлимини учдан икки баробарга қисқартириш режалаштирилган.\nЮртимизда ана шу мақсадга эришиш учун тараққиётнинг “ўзбек модели” асосида ялпи ислоҳотлар, таркибий ўзгаришлар, янгиланишлар амалга оширилди. Бу саъй-ҳаракатлар натижасида ўтган йиллар мобайнида ялпи ички маҳсулот 3,5, аҳоли жон бошига ҳисоблаганда 2,5 баравар ўсди, ўртача иш ҳақи 14 баравар ошди. Давлатнинг ижтимоий соҳа ва ижтимоий муҳофаза учун сарф-харажатлари 5 баравардан зиёдроқ кўпайди. Бугунги кунда давлат бюджетининг қарийб 60 фоизи ижтимоий соҳага йўналтирилмоқда. Айни пайтда аҳолини тоза ичимлик суви билан таъминлаш даражаси 82,5, табиий газ билан таъминлаш 83,5 фоизга етди, соғлиқни сақлаш тизимини тубдан ислоҳ қилиш ва ривожлантириш, ўта оғир юқумли касалликларга барҳам бериш ҳамда уларни камайтириш борасида қатъий чоралар кўрилди. Буларнинг барчаси халқаро ҳамжамият қабул қилган дастур параметрларини босқичма-босқич қўлга киритиш имконини берди. Ушбу даврда, яъни қарийб 20 йил мобайнида одамларнинг ўртача умр кўриши 67 ёшдан 73 ёшга, аёлларнинг умр кўриши эса 75 ёшгача ошди. Энг муҳими, бу ютуқларимизни нуфузли халқаро ташкилотлар, экспертлар баралла эътироф этишаётир. Яқинда интернетда бир маълумот пайдо бўлди. Унда Мингйиллик ривожланиш мақсадлари ижроси дунё харитасида акс эттирилган. Дастур ижроси қарийб рўёбга чиқарилган саноқли давлатлар қаторида Ўзбекистоннинг ҳам борлиги, айниқса, қувонарлидир.\nЯна бир мисол. Яқинда парламент делегацияси таркибида Япония давлатида бўлиб, Кунчиқар мамлакат қонун чиқарувчи органи фаолияти, айни пайтда у ерда амалга оширилаётган ишлар, ислоҳотлар билан яқиндан танишдик. Ўзаро мулоқотларимиз чоғида Ўзбекистон ҳақида, мамлакатимизда амалга оширилаётган ишлар хусусида фикр алмашдик. Япония парламенти аъзолари, айниқса, мамлакатимизда аҳоли саводхонлиги даражаси қарийб 100 фоиз, ўртача умр кўриш ёши эса 73 йил эканлигини билишгач, эҳтиросларини яшириб ўтиришмади. Негаки, Япония бу борада дунёнинг энг олдинги ўринларида турса-да, ушбу натижаларга эришиш учун япон халқи ярим аср мобайнида жуда катта саъй-ҳаракату сармояларни йўналтирган. Япониялик ҳамкасбларимиз “Ўзбекистон бунга ўз мустақил тараққиётининг нисбатан қисқа даврида эришгани жуда катта воқеадир. Шу боис у ўрганиш, таҳлил қилиш учун муносиб модель” эканлигини такрор ва такрор қайд этишди.\nДарҳақиқат, ўз вақтида ишлаб чиқилган тараққиёт моделимизнинг нақадар тўғри эканини ва амалда ўзини тўла оқлаганини ҳаётнинг ўзи тасдиқламоқда.\nПрезидентимиз йил якунларига бағишланган мажлисда таъкидлаганидек, ютуқлардан, мақтовлардан ҳаволаниб кетмасдан, олдимизда турган устувор вазифаларнинг, мақсадли дастурларнинг ижросидаги изчилликни таъминлаш, Ватанимизнинг бундан-да тараққий этиши ҳамда халқимиз фаровонлигини юксалтириш каби пировард мақсадларимизни амалга оширишда масъулиятли, фаол, ташаббускор бўлишимиз айни заруратдир. Шу маънода, Ўзбекистон Республикаси Олий Мажлиси Сенатининг Фан, таълим, маданият ва спорт масалалари қўмитаси ҳам ўз иш режаларини яна бир бор таҳлил қилиб, давлатимиз раҳбари урғу берган масалаларга эътиборни кучайтиришни мақсад қилиб олди.\nҚўмитамиз томонидан жорий йилда бир қатор чора-тадбирларни амалга ошириш мўлжалланаяпти. Жумладан, Сенатнинг Аграр, сув хўжалиги масалалари ва экология қўмитаси билан биргаликда “Фуқаролар соғлиғини сақлаш тўғрисида”ги, “Табиатни муҳофаза қилиш тўғрисида”ги, “Атмосфера ҳавосини муҳофаза қилиш тўғрисида”ги, “Сув ва сувдан фойдаланиш тўғрисида”ги Ўзбекистон Республикаси қонунлари, шунингдек, соғлиқни сақлаш, экология соҳасидаги Давлат дастурлари ижросини Сурхондарё, Тошкент вилоятларида назорат-таҳлил тартибида ўрганиб, вилоят фаоллари билан муҳокама қилиш белгиланди. Қолаверса, 2011 йилда экологик ва соғлиқни сақлаш масалаларида жамоат ташкилотлари фаоллигини ошириш масаласи ҳам қўмитамиз диққат-марказида турибди. Ушбу тадбирларни амалга оширишда, албатта, Юртбошимиз маърузасида билдирилган таклиф ва кўрсатмаларнинг аҳамияти беқиёсдир.\nХулоса қилиб айтганда, мамлакатимизнинг 2011 йилга мўлжалланган дастурий вазифаларини амалга ошириш, аввало, ҳар биримиз ўз ишимизни қандай ташкил этишимиз, олдимизга қўйган улкан мақсадларга эришиш учун куч ва имкониятларимизни, билим ҳамда тажрибамизни нечоғли самарали сафарбар эта олишимизга боғлиқдир. Зеро, шундагина Ватанимизнинг ривожланган давлатлар қаторида туришига, шунингдек, халқимиз учун янада фаровон турмуш шароитларини яратишга муваффақ бўламиз.\nОлий Мажлис Сенатининг Фан, таълим,\nмаданият ва спорт масалалари қўмитаси раиси.


Соҳибқирон дипломатияси – Сурхон тонги\nБош саҳифа / Сиёсат / Соҳибқирон дипломатияси\nАпрел 7, 2017\tСиёсат Изоҳ қолдириш 892 Кўрилди\nҚадимда кўплаб дипломатик вазифалар ҳукмдорлар ва сулолалар ўртасидаги ниқоблар воситасида ҳал этилган бўлса, баъзилари қарама-қарши томоннинг ташқи ва ички сиёсий манфаатларини ҳимоя қилиш йўли билан ечилган. Бунга мисол тариқасида Амир Темур империясини келтириш мумкин. Қисқа вақт давомида Темур Босфордан Тянь-Шангача ҳамда Уралнинг шимолидан Ҳинд океанигача бўлган турли мамлакатлар ва халқларни бирлаштирган қудратли ҳукмдорга айланади.\nАмир Темур дипломатиясининг асосий тамойиллари халқаро муносабатлар ва халқаро ҳуқуқ нормаларига тўла мос тушишини далил ва тадқиқотлар исботламоқда. Соҳибқирон элчи ва элчилик дахлсизлиги тамойилига қаттиқ амал қилган ва ўз мулоқотдошларидан ҳам шуни талаб этган ҳамда “Элчига ўлим йўқ” шиори унинг асосий матлаби бўлган.\nТемур тасарруфига олинган мулкларда нафақат элчилар ҳаёти, балки уларнинг моли, от-улови, анжом-ашёлари ҳам дахлсиз ҳисобланган. “Элчларнинг бирор нарсаси йўқолса, ўша жой маъмурлари товон тўлашлари лозим эди” деб ёзади Испания элчиси Клавихо ва давом этади: “Шоҳ ҳузурига борувчиларнинг сафарда кеча-кундуз ёки кун бўйи минишлари учун тегишли жойларда салтанат отлари тайёрлаб қўйилган эди. Бир жойда юзта, бошқа жойда элликта, учинчи бир жойда икки юзта, то Самарқандгача ана шундай отлар шай турар эди…”\nСоҳибқирон элчилар харажати учун махсус маблағ ажратишни буюрганди. Темур дипломатиясининг бошқа бир тамойили бу—тузилган битимга ва аҳдга вафо қилиш, унинг шартларига риоя этишдир. Темур қайси бир ҳукмдор билан битим тузса ёки сулҳ-сафога борса, унга матонат билан содиқ қолган.\nТемур дипломатиясининг кейинги энг муҳим тамойили — хушмуомалилик, мулоқотдошига назокат ва лутф ойинида бўлишдир. Соҳибқирон дунёнинг турли тарафларига мактублар йўллаб, катта-кичик султонлар, ҳукмдорлар ва ноибларни ўз мулоқотига чорладики, уларнинг қамрови Хуросон, Эрон, Кавказ сарҳадларию бутун Кичик Осиё, Европадан Чин-Мочинга қадар бўлган ўлкаларни ўз ичига олади. Бу мактублардан яна шу нарса аёнки, Амир Темур қайси ҳукмдорга мактуб йўлласа, ўша мамлакат ҳукмдорлари кайфиятига мос сўзлар, шаънига хос бўлган унвонлар танлай билган. Унинг саройидаги мирзолар, жуғрофия, тарих, этнография ва бошқа соҳаларда чуқур билимга эга бўлиб, кенг маълумотлар хазинасини бунёд этганлар.\nХулоса шуки, рақибларига лутф ойинида бўлиш билан ўз душманлари сафини камайтира олган. Марказий Осиё ҳудудида турли хил тарихий даврларда ривожланган давлатлар дипломатиясини, ташқи сиёсий фаолиятнинг услуби ва анъаналарини ўрганиш Шарқ дипломатиясининг чуқур маънавий илдизларини тушуниш учун ўта муҳимдир.\nТерДУ жаҳон тарихи кафедраси ўқитувчиси,\nОлдинги Халқ қабулхоналари: муаммо ва ечим\nКейинги Тараққиёт кафолатлари


Ҳинд ширкати Андижонда $50 млнга дори ишлаб чиқаришни йўлга қўяди — Sof.uz\nЖАҲОН 5,591,668 2,367,961 347,944\n2.04 16:31 303 Тиббиёт\nҲиндистоннинг Cadila Pharmaceuticals ширкати "Андижон-фарм" эркин иқтисодий зонаси ҳудудида фармацевтика маҳсулотлари ишлаб чиқаришни йўлга қўяди. Бу ҳукуматнинг 30 мартдаги қарори билан кўзда тутилган, дея хабар беради Norma.uz нашри.\nКомпания ушбу лойиҳани амалга ошириш учун беш йил давомида 50 миллион доллар ажратишни режалаштирмоқда, шундан камида 10 миллион доллари 2020–2021 йилларда биринчи босқичга сарфланади. Корхона 400 та янги иш ўринлари яратади.\nКорхонада 30 турдаги дори-дармон ва тиббиёт буюмлари ишлаб чиқарилиши кутилмоқда.\n23.05 23:39 9256\n25.05 09:11 2095\nКеча, 12:57 1216\n22.05 15:01 273 Ўзбекистон


Локсидол ректал суппозиторийлар – Meducate.uz – Дорилар ҳақида маълумотлар ўзбек тилида\nЛоксидол ректал суппозиторийлар\nHome Йўриқномалар Локсидол ректал суппозиторийлар\nПрепаратнинг савдо номи: Локсидол\nёрдамчи моддалар: макроголглицерин гидроксистеарати (кремофор RH40), қаттиқ ёғ (суппоцир AM).\nТаърифи: оч-сариқ рангли, торпедосимон шаклли, юзаси силлиқ ёғли суппозиторий.\nФармакотерапевтик гуруҳи: Ностероид яллиғланишга қарши восита. Ревматизмга қарши восита.\nМелоксикам энолин кислотасининг ҳосиласи ҳисобланади ва ностероид яллиғланишга қарши воситалар гуруҳига киради, яллиғланишга қарши яққол таъсир кўрсатади, оғриқ қолдирувчи ва иситмани туширувчи таъсир кўрсатади. Яллиғланишга қарши юқори фаоллиги барча стандарт яллиғланиш моделларида намоён бўлади. Таъсир механизми ЦОГ-2 ни селектив ингибиция бўлиши ҳисобига яллиғланиш медиаторлари – простагландинлар биосинтезини ингибиция қилиши билан ифодаланган.\nСўрилиши: сўрилиш кўрсаткичлари препаратнинг перорал шакллари билан бир хил. Плазмада максимал концентрацияси Локсидол суппозиторийси қўлланганидан сўнг 5-6 соатдан кейин кузатилади.\nТақсимланиши: мелоксикам плазма оқсиллари, айниқса альбуминлар билан жуда яхши (99%) боғланади. Синовиал суюқликка ўтади, синовиал суюқликдаги концентрацияси плазмадаги концентрациясининг тахминан 50% ни ташкил этади. Тақсимланиш ҳажми паст, ўртача 11 литрни ташкил этади.\nМетаболизми: мелоксикам жигарда деярли бутунлай метаболизмга учраб, 4 та фармакологик жиҳатдан фаол бўлмаган ҳосилаларни ҳосил қилади. Асосий метаболити – 5-карбоксимелоксикам (дозасининг 60%), оралиқ метаболити – 5-гидроксиметил-мелоксикамни оксидланиш йўли орқали ҳосил бўлади, у шунингдек организмдан чиқарилади, аммо камроқ даражада (дозанинг 9%) чиқарилади.\nЧиқарилиши: мелоксикам ахлат ва сийдик билан бир хил даражада, асосан метаболитлар ҳолида чиқарилади. Ахлат билан ўзгармаган ҳолда суткалик дозанинг 5% дан камроқ қисми чиқарилади, сийдикда ўзгармаган ҳолда препарат фақат жуда кам миқдорларда аниқланади.\nМелоксикамнинг ўртача ярим чиқарилиш даври 20 соатни ташкил этади. Плазма клиренси минутига ўртача 8 мл ни ташкил этади.\nКекса ёшдаги пациентларда плазма клиренси бироз пастроқ бўлади.\nБуйрак/жигар етишмовчилигида препаратнинг фармакокинетик кўрсаткичлари деярли ўзгармайди.\nОстеоартрит (артроз, бўғимларни дегенератив касалликлари); ревматоид артрит; анкилозланувчи спондилитда кузатиладиган оғриқ синдромини симптоматик даволаш учун қўлланади.\nРектал қўллаш учун мўлжалланган.\nЛоксидол кунига 1 суппозиторийдан (кунига 15 мг мелоксикам) қўлланади.\nНожўя реакцияларни ривожланиш ҳавфи дозанинг катталиги ва даволаш давомийлигига боғлиқ бўлганлиги сабабли, препаратни имкон борича қисқа муддат қўллаш керак.\nТавсия этилган максимал дозаси кунига 15 мг ни ташкил этади.\nМеъда-ичак йўллари томонидан: овқат ҳазм бўлишини бузилиши, кўнгил айниши, қусиш, қоринда оғриқ, констипация, метеоризм, диарея. Кам ҳолларда: айниқса кекса ёшдаги пациентларда меъда-ичак йўлларидан қон кетиши, меъда-ичак яраларини ҳосил бўлиши ёки оғир даражадаги перфорация бўлиши мумкин.\nҚон яратиш тизими томонидан: анемия, лейкопения, тромбоцитопения, агранулоцитоз, айниқса метотрексат билан бир вақтда даволанганда кузатилади.\nТери қопламлари томонидан: қичишиш, тошма; тез-тез эмас: ёруғликка сезувчанлик реакциялари, эшакеми, Стивенс-Джонсон синдром ва токсик эпидермал некролиз, ангионевротик шиш, кўп шаклли эритема кўринишидаги пуфакчали дерматит.\nИммун тизими томонидан: анафилактик / анафилактоид реакциялар.\nНафас тизими томонидан: мелоксикам, айниқса аспиринга ёки бошқа НЯҚВ га аллергияси бўлган шахсларда астма ҳуружларини чақириши мумкин.\nНерв тизими томонидан: маст бўлиш ҳисси, бош оғриғи, бош айланиши, қулоқларни шанғиллаши, уйқучанлик, онгни чалкашиши.\nЮрак-қон томир тизими томонидан: шишлар; АБ ни ошиши, юрак уришини ҳис этиш, қизиб кетиш ҳисси.\nСийдик чиқариш тизими томонидан: жигар фаолияти синамаларини ёмон бўлиши (зардобда креатинин ва/ёки мочевинанининг миқдори юқори бўлиши) ва кам ҳолларда: буйрак етишмовчилиги бўлиши мумкин.\nЖигар ва ўт чиқариш йўллари томонидан: жигар трансаминазалари ёки билирубиннинг даражасини вақтинчалик ошиши. Кам ҳолларда гепатит ривожланиши мумкин.\nБолалар ва 15 ёшгача бўлган ўсмирлар.\nҲомиладорликнинг учинчи уч ойлиги ва лактация даври\nМелоксикамга ёки препаратнинг ҳар қандай компонентига маълум бўлган юқори сезувчанлик. Ацетисалицил кислотаси ва бошқа НҚЯВ га кесишган сезувчанликни ривожланиш эҳтимоли мавжуд. Илгари ацетилсалицил кислотаси ёки бошқа НЯҚВ қабул қилгандан сўнг бронхиал астма, бурун полипози, ангионевротик шиш ёки эшакеми кузатилган пациентларга препаратни буюриш мумкин эмас.\nКасаллик тарихида меъда-ичак йўлларидан НЯҚВ ни қабул қилиш билан боғлиқ бўлган қон кетишлари ёки перфорацияни бўлиши.\nМеъда ва ўн икки бармоқ ичакни зўрайиш босқичидаги яра касаллиги\nМеъда-ичак йўлларидан яққол ифодаланган қон кетиши, яқинда кузатилган цереброваскуляр қон кетиши ёки бошқа кон кетишлари\nКасаллик тарихида проктит касаллиги ёки ректал қон кетишларни бўлишида қўллаш мумкин эмас.\nБошқа НЯҚП, шу жумладан салицилатлар (ацетилсалицил кислотаси): биттадан ортиқ НЯҚП ни бир вақтда қўллаш синергик таъсир қилиши оқибатида меъда-ичак йўлларида яраларни ҳосил бўлиш ҳавфи ва меъда-ичак йўлларидан қон кетишлари ҳавфи ошади. Мелоксикам ва бошқа НЯҚП ни бирга қўллаш тавсия этилмайди.\nАнтикоагулянтлар, антиагрегантлар, тизимли қўллаш учун гепарин, тромболитик воситалар: қон кетиш ҳавфини оширадилар. Ушбу препаратларни бир вақтда қўллашдан сақланиш имкони бўлмаса, антикоагулянтларнинг самарасини синчиклаб кузатиш керак.\nЛитий: НЯҚП литийни буйрак орқали чиқарилишини пасайтириши ҳисобига плазмада литийнинг концентрациясини оширадилар. Литий ва НЯҚП ни бирга қўллаш тавсия этилмайди. Бундай мажмуавий даволаш ўтказиш зарурати бўлганида, мелоксикам билан даволашни бошланишида, дозасини танлашда ва бекор қилинганида литийнинг плазмадаги концентрациясини назорат қилиш керак.\nМетотрексат: НЯҚП метотрексатнинг буйрак найчалари орқали секрециясини камайтириши ва шу орқали плазмада метотрексатнинг концентрациясини ошириши мумкин. Мажмуавий даволаш ўтказиш зарурати бўлганида қон манзараси ва буйрак фаолиятини назорат қилиш керак. Агар НЯҚП ва метотрексат бир вақтда 3 кун давомида қўлланаётган бўлса, эҳтиёткорликка риоя қилиш керак, чунки плазмада метотрексатнинг концентрацияси ошиши мумкин ва бунинг оқибатида токсик самаралари ривожланиши мумкин.\nЦиклоспорин: НЯҚП буйрак простагландинларига таъсир кўрсатиб, циклоспориннинг нефротоксиклигини кучайтириши мумкин. Мажмуавий даволаш ўтказилганида буйрак фаолиятини назорат қилиш керак.\nБачадон ичи контрацептивлари: НЯҚП бачадон ичи контрацептивларининг самарадорлигини пасайтирадилар.\nДиуретиклар: НЯҚП ни қўллаш организми сувсизланган пациентларда ўткир буйрак етишмовчилигини ривожланиш ҳавфи ошади. Мелоксикам ва диуретикларни бир вақтда қабул қилаётган пациентлар етарли миқдорда суюқлик қабул қилишлари керак. Даволашни бошлашдан олдин буйрак фаолиятини назорат қилиш керак.\nАнтигипертензив воситалар (масалан, бета-адреноблокаторлар, ангиотензинга айлантирувчи ферментни (ААФ) ингибиторлари, вазодилататорлар, диуретиклар). НЯҚП қон-томирларни кенгайтирувчи ҳусусиятларга эга бўлган простагландинларни ингибиция қилиши оқибатида антигипертензив воситаларнинг самарасини пасайтирадилар.\nХолестирамин МИЙ да мелоксикамни боғланиши оқибатида уни чиқарилишини оширади.\nЛоксидол қўлланганида, бошқа НЯҚП ни қўлланганда бўлгани каби, анамнезида меъда-ичак йўллари касалликлари бўлган пациентларни, шунингдек антикоагулянтларни қабул қилаётган беморларни яхшилаб кузатиш керак.\nНЯҚП буйракда қон оқимини тутиб туриш учун керак бўладиган буйрак простагландинлари синтезини ингибиция қилади. Буйракда қон оқими паст бўлган пациентларда НЯҚП буйрак етишмовчилигини чақириши мумкин, бу препарат бекор қилинганидан сўнг йўқолади. Буйрак фаолиятини аҳамиятсиз ёки ўртача даражада бузилишлари бўлган пациентларга препаратнинг дозасини пасайтириш шарт эмас, аммо буйрак фаолиятини синчиклаб назорат қилиш керак.\nАйрим ҳолларда НЯҚП интерстициал нефрит, гломерулонефрит, ренал модуляр некрозни ривожланишига ёки нефротик синдромни ривожланишига олиб келиши мумкин. Сурункали буйрак етишмовчилиги, йирик жарроҳлик операцияларидан кейин (гиповолемияни чақирган), шунингдек жигар циррози бўлган пациентларда бундай асоратларни ривожланишига мойиллик бўлади. Бундай ҳолатда даволашни бошидан бошлаб диурез ва буйрак фаолиятини назорат қилиш керак.\nДиуретиклар билан бирга қабул қилинганида НЯҚП организмда натрий, калий ва сувни ушланиб қолишини ва сийдик ҳайдовчи препаратларнинг натрийуретик самарасига таъсир қилиши мумкин, бунинг оқибатида мойиллиги бўлган пациентларда юрак етишмовчилиги ёки артериал гипертензия ривожланиши ёки кучайиши мумкин.\nКучсизланган пациентларга, кекса ёшдаги шахсларга, юрак етишмовчилиги бўлган пациентларга препарат эҳтиёткорлик билан буюрилади.\nБошқа ҳар қандай НЯҚП каби, мелоксикам асосий инфекцион касалликнинг симптомларини яшириши мумкин.\nЦОГ / простагландинлар синтезини ингибиция қилувчи бошқа дори воситалари каби, мелоксикам уруғлантириш жараёнини издан чиқариши мумкин, шунинг учун ҳомиладорликни режалаштираётган аёлларга қўллаш тавсия этилмайди.\nҲомиладорликни биринчи ва иккинчи уч ойлигида Локсидол препаратини даволашдан кутилган фойда потенциал ҳавфдан устун бўлган ҳолатдагина қўллаш керак.\nҲомиладорликни учинчи уч ойлиги ва лактация даврида препаратни қўллаш мумкин эмас.\nПрепарат педиатрия амалиётида қўлланмайди.\nАвтомобиль ёки механизмларни бошқариш қобилиятига таъсири\nМарказий нерв тизими томонидан бирон-бир ножўя самаралари кузатилган пациентлар автомобиль ёки механизмларни бошқаришдан сақланишлари керак.\nПрепарат болалар ололмайдиган жойда сақлансин ва яроқлилик муддати тугагач қўлланилмасин.\nҲозирги вақтгача Локсидолнинг дозасини ошириб юборилишини специфик симптомлари юзасидан маълумотлар йўқ. Дозаси ошириб юборилганида умумий симптоматик ва тутиб турувчи даволаш қўлланади. Антидоти мавжуд эмас.\n3 суппозиторий блистерда. 2 блистер қўллаш бўйича йўриқномаси билан бирга картон қутига жойланган.\nОлдинги мақолаАдримизин-10; 5010.04.2018\nАевит капсула10.04.2018Кейинги мақола


Ҳозиржавоблик – Mulohaza.uz\n…Ҳайдовчиси Эсенгелди оқсоқолни Чимбойга юрадиган автобусга кузатиб келгунча Ибройим оға болалик чоғларини хотирлаб ўтирди. Ўша кезлари ёш, ўйинқароқ эмасми, уч-тўрт дўсти билан овул яқинидан оқиб ўтувчи каналда уззу-кун сувдан чиқмай чўмиларди. Гоҳида тенгдошлари Рустем, Эсенгелди уни қўярда-қўймай анҳор бўйидаги қумликка бошлаб борар, сўнг қайноқ қумда узоқ вақт кўмилиб ётишарди. Иссиқ қум танани яйратади. У муштдайлигидан чўпон-чўлиқнинг, бахшиларнинг, йилқичию овчиларнинг ажиб сирли, одамни сеҳрлаб қўювчи эртак ва афсоналарини, айтимларини берилиб тингларди. Ана шулар таъсирида ўзи ҳам шеърлар машқ қилди. Дастлабки ёзган шеърларини баланд овозда далаларга, осмонга, қушларга ўқиб бергани эсида. Энди ўша беғубор ва қувноқ болалик олис-олисларда қолиб кетди. Мана, уни бугун, дўсти Эсенгелди келиб эслатди…\nАйтилган куни Ибройим оға Чимбойга — ўзи туғилиб ўсган Озод овулига йўл солди. Яқинда чоп этилган китобидан ҳам олишни унутмади: овулдошлари сўраб қолиши мумкин…\n— Нега, — деди шоир. — Шунчаки… кайфиятингизни бузмай деб тургандим. Бўлмаса…\nБир тузлайин сен, хумсани…\nКўрилган : 230


Юридик хизматлар моддий таъминоти яхшиланади – Газета.uz\nЮридик хизматлар моддий таъминоти яхшиланади\nАдлия вазирлигида юридик хизматлар фаолиятидаги камчиликлар ва бўлғуси ўзгаришлар муҳокама қилинди.\nLotinchada 27 январ 2017, 16:55 Сиёсат\nПрезидентнинг «Юридик хизматлар фаолиятини тубдан такомиллаштириш чора-тадбирлари тўғрисида"ги қарори ижроси ва юридик хизматлар фаолиятидаги ўзгаришлар 26 январь куни Адлия вазирлигида бўлиб ўтган анжуманда муҳокама қилинди, деб хабар берди Адлия вазирлиги матбуот хизмати.\nАнжуман иштирокчилари фикрига кўра, қонун бузилишларининг олдини олишда юридик хизматлар фаолияти етарли даражада эмас. Улар томонидан норматив, шартномавий-ҳуқуқий ва даъво ишлари бажарилаётганига қарамасдан, юридик хизматлар ходимларида етарли даражада ваколатлар мавжуд эмас.\nДавлат органлари юристлари моддий таъминотнинг етарли эмаслиги олий маълумотли ва иш тажрибасига эга малакали кадрларнинг жалб қилинишига тўсқинлик қилгани, анжуман иштирокчиларининг фикрича, юридик хизматлар фаолияти сифатига салбий таъсир кўрсатган. Бу қуйидаги рақамларда ҳам ўз ифодасини топган: бугунги кунда давлат органларида юридик хизматлар штат бирликлари миқдори 3300 дан зиёдроқни ташкил этади, амалда фаолият кўрсатаётган юристлар сони эса 2600 нафар атрофида.\nДавлат раҳбари қарорида ҳам юридик хизматларни ташкил этишда тартибнинг йўқлиги ва улар штат бирликларида нормативларнинг мавжуд эмаслиги таъкидлаб ўтилган. Юридик хизматларда ҳуқуқларнинг амалиётга мослигини ўрганиш, қонунчиликни такомиллаштириш бўйича таклифларни тайёрлаш ишлари олиб борилмаган. Мазкур соҳадаги ишлар ҳуқуқни муҳофаза қилиш ва назорат органлари томонидан аниқланган камчиликлар ва қонун бузилишларини бартараф этиш бўйича чораларни амалга ошириш зарурлигини кўрсатмоқда.\nПрезидентнинг юридик хизматлар фаолиятини яхшилаш тўғрисидаги 19 январда қабул қилинган қарори давлат органларида юристлар ролини оширади. Эндиликда буйруқлар, қарорлар, шартномалар ва бошқа ҳужжатлар лойиҳалари мажбурий тартибда юридик хизматлар томонидан ҳуқуқий экспертизадан ўтказилади. Юридик хизматларнинг давлат органлари қарорлари бўйича жисмоний ва юридик шахслар ҳуқуқ ва эркинликларига таъсир кўрсатувчи хулосасининг олиниши мажбурий қилиб белгиланди.\nДавлат органларида юридик хизматлар ходимларини ишга тайинлаш ва вазифасидан озод қилиш учун мажбурий тартибда адлия органлари билан келишиш шарт.\nҲужжатда юридик хизматлар ходимларининг моддий рағбатлантирилиши ҳам белгиланган. Ҳар чоракда улар судда ёки судгача тартибда давлат органлари фойдасига ундирилган маблағларнинг 5 фоизи миқдорида мукофотланади. Шунингдек, уларнинг мансаб тоифаларига Вазирлар Маҳкамаси томонидан белгиланган тартибда қўшимча ойлик иш ҳақи белгиланади.\nЮридик хизматлар ходимлари мазкур мутахассислик бўйича уч йиллик иш тажрибасига эга бўлган тақдирда, амалиёт ўтамаган ҳолда адвокатлик лицензиясини олиш бўйича тоифа имтиҳонида иштирок этишлари мумкин.


НИМА УЧУН РАШК ҚИЛАМИЗ: 6 АСОСИЙ САБАБ • NeMolchi.uz\nBosh sahifa Jabrlanganlarga maslahat НИМА УЧУН РАШК ҚИЛАМИЗ: 6 АСОСИЙ САБАБ\nНИМА УЧУН РАШК ҚИЛАМИЗ: 6 АСОСИЙ САБАБ\nАгар рашк қилишга сабаб бўлмасада, жуфтингиз шубҳа-гумонлари билан қийнайверса, демак бунинг замирида бошқа сабаблар ётган бўлади. Яъни ички муаммолар бўлиши ҳам мумкин. Ёки рашкчи инсоннинг шахсий манфаатлари устун туради.\n1. Бошқариш истаги\n«Қаерда эдинг? Ким билан? Нима қилдинг?» каби асоссиз сўроқлар сизни бошқариш истагидан дарак беради. Айб қўйиш орқали у сизда айбдорлик ҳиссини уйғотишни мақсад қилади. Натижада сиз ўзингизни оқлайсиз, иложи борича яхши бўлишга ҳаракат қиласиз, сизни бошқаришга қўйиб берасиз. Аммо бу каби ёлғон бошқарувнинг нима кераги бор? Рашкчи инсон кўп ҳолларда жуфтини ўз мулки деб ҳисоблайди. Шу тариқа золим эрлар пайдо бўлади.\nНима қилиш керак? Асоссиз рашкни сездингизми, уни қўлламанг, тасдиқламанг, айбни ўз бўйнингизга олманг. Хотиржам шароитда жуфтингиз билан гаплашиб кўришга ҳаракат қилинг, вазиятни тушунтиринг.\n2. Ўзига ишонмаслик\nЎзига ишонмаган жуфт биров орқали ўша ишончни тиклашни истайди. У умр йўлдошини йўқотишдан қўрққани учун бегоналарга нисбатан рашк қилаверади.\nБундай инсонни ёлғиз қолдириш керак. Шунда у ўзига келиб олади.\n3. Руҳий бузилиш\nДоимий асоссиз шубҳалар, ҳар қандай муносабатдан ишқий ҳиёнат излаш рашкнинг патологик томонларига киради. Бундай шахс мутахассис кўмагига муҳтож.\nНима қилиш керак? Психиатр ёки психотерапевтга боринг. Жуфтингиз бу муаммони тан олмаслиги мумкин, шу сабаб яқинларингиз ёрдами керак.\n4. Ўзига паст баҳо бериш\nБошқалар билан солиштирганда хунукроқман ёки омадсизроқман, дея қўрққан ҳолда, ўз жуфтини рашк қиладиган одамлар ўзига паст баҳо беради. “Мени севмайди, бошқаларга яхшироқ гапиради” деган баҳоналар билан телефонини текширади, оқловларга ишонмайди.\nНима қилиш керак? Бундай инсонга ўз кучига ишониши учун кўмаклашиш зарур. Кичик ютуқлари учун мақтанг, мотивацион мулоқотлар ҳам ёрдам беради.\n5. Диққат эътиборда бўлишга интилиш\nБу тоифага кирувчи рашкчилар назардан қолишдан жуда қўрқади ва шу сабабли рашки билан эътибор тортаман, деб фикрлайди.\nБеҳуда рашк қилишнинг ўрнига «Менга эътибор беринг. Мен билан гаплашинг, қучоғингизга олинг» дейиш қийин эмас.\n6. Чегараларни бузиш\nБаъзида рашкларимиз асосли бўлади. Шунинг учун оилада рашкни келтириб чиқарадиган сабабларни ўртада муҳокама қилиб олиш жоиз.\nНима қилиш керак? Бундай рашкнинг олдини олиш учун, мулоқот ёрдам беради. Ҳақиқат мулоқотда билинади. Рашкнинг ортида нима туришидан қатъий назар, жуфтингизга нисбатан ишончсизликни сездингизми, салбий оқибатини йўқотишдан кўра, унинг олдини олинг.


Францияда сайлов: Денгиз орти ҳудудларидан кутилмаган натижалар\n19:01 / 23.04.2017\n22 апрель куни Франциянинг денгиз ортидаги ҳудудларида президент сайлови бошланганди. Айни вақтга келиб ушбу ҳудудларда ўтказилган овоз беришлар натижалари маълум бўлган.\nRTBF телеканали маълумотига кўра, Сен-Пьер ва Микелонда «Бўйсунмас Франция» ҳаракати раҳбари Жан-Люк Меланшон 35,45 фоиз овоз тўплаган, Франция президентлигига «Миллий фронт» партиясидан номзод бўлган Марин Ле Пен — 18,16 фоиз овоз олган, мамлакатнинг собиқ иқтисодиёт вазири Эммануэль Макрон — 17,97 фоиз, Франциянинг собиқ бош вазири Франсуа Фийон — 9,32 фоиз сайловчининг қўллаб-қувватловига эга бўлган.\nМартиникада Меланшон 27,36 фоиз овоз билан устунликка эришган, Макрон — 25,53 фоиз, Фийон — 16,85 фоиз, Ле Пен — 10,94 фоиз овоз олган.\nФранцуз Гвианасида Меланшон 24,72 фоиз кишининг ишончига сазовор бўлди, Ле Пенга — 24,29 фоиз, Макронга — 18,75 фоиз, Фийонга — 14,66 фоиз киши ишонч билдирган.\nГваделупада Макрон устун келган — 30,32 фоиз. Меланшон — 23,99 фоиз, Фийон — 14,87 фоиз, Ле Пен — 13,47 фоиз тўплаган.\nСайловчилар рўйхатида қайд этилган 45 миллиондан ортиқ француз 11 номзод орасидан 7 май куни иккинчи босқичда президентлик лавозими учун курашадиган икки нафар номзодни аниқлаб беради.\nПрезидентлик пойгасида «Маршда» ҳаракати асосчиси Эмманюель Макрон ва «Миллий фронт» етакчиси Марин Ле Пен етакчилик қилганди. Охирги сўровлар айнан шу сиёсатчиларда иккинчи босқичга чиқиш имконияти кўпроқлигини кўрсатганди.\nФранция президентлик сайлови Эмманюель Макрон\nФранция ЙТҲ билан курашнинг янги усулини топди. Ўзбекистонда ҳам балки шундай қилиш керакдир?\nФранцияда 2017 йилда бошпана олиш учун рекорд даражада ариза берилди\nАрзон уй-жойга муҳтож оилаларни аниқлаш учун тартиб ўзгартирилмоқда\nАвтомобиллар билан боғлиқ битимларни ҳисобга қўйиш: нотариусларга ДЙҲХХдан олдин кўрсатма берилди\nБангладеш ва Мьянма роҳингя мусулмонларини ватанига қайтариш бўйича қарорга келди\nГерманияда Освенцимнинг 96 ёшли ҳисобчиси афв этишларини сўради


Ихтиёрий жарроҳлик стерилизацияси асоратлари кам, аммо... - Динда саволим бор\nХозирги вақтда: 15 окт 2019, 15:55\nИхтиёрий жарроҳлик стерилизацияси асоратлари кам, аммо...\nАссалому алайкум. Менда ҳомиладорлик даври оғир кечади. Қон босимим тинмай кўтарилади. Шифокорлар туғмасликни маслаҳат беришди. Ҳомиладор бўлишдан сақланиб, спирал қўйганман. Аммо бу ҳолат қон кетишини кўпайтиради. Ҳайз кунларим ҳам жуда кўп бўлади. Бу эса намоз ўқишимда, рўза тутишимда ҳалақит қилади. Турли хил дорилар ҳам ичгим йўқ. Саволим шуки, трубаларни тиктирса, бу аёл саломатлиги учун зарарлими? Бунинг ёмон асоратлари борми?\nЖавоб: Ихтиёрий жарроҳлик стерилизацияси асоратлари кам, аммо...\nВа алайкум ассалом. Ихтиёрий жарроҳлик стерилизацияси ёки ДХС аёл ва унинг турмуш ўртоғи розилиги асосида ўтказиладиган жарроҳлик муолажаси бўлиб, унинг плюс ва минус томонлари мавжуд. Стерилизациянинг асоратлари кам, аммо бор:\nбиринчиси, умумий ёки маҳаллий анестезиянинг асоратлари;\nиккинчиси, реканализация, яъни каналларни қайта очилиб кетиши (операция натижаси нотурғунлиги);\nучинчиси, спайкалар ҳосил бўлиши;\nтўртинчиси, бачадондан ташқари ҳомиладорлик.\nСтерилизациянинг бошқа контрацепция турларидан нисбатан устун томони унинг ҳайз циклига ва либидога таъсири йўқлигидир.\nАллоҳ рози бўлсин. Жавобингиз учун раҳмат.\nМавзу - Ихтиёрий жарроҳлик стерилизацияси асоратлари кам, аммо...


Амударё тумани Ободонлаштириш бўлими қандай ишларни амалга оширмоқда? - AmuNews.uz - энг сўнгги янгиликлар\nАмударё тумани Ободонлаштириш бўлими қандай ишларни амалга оширмоқда?\nКўкаламзорлаштириш, янги боғлар яратиш, яшил ҳудудларни кенгайтириш баҳорнинг энг муҳим тадбирларидан саналади. Бундай хайрли ишлар туфайли юртимизда боғ-роғлар тобора кенгайиб, шаҳар-у қишлоқларимизда сўлим гўшалар, хиёбонлар, истироҳат боғлари барпо этилмоқда.\nБу йил ҳам баҳорнинг илк кунларидаёқ мамлакатимизда ободонлаштириш ва кўкаламзорлаштириш тадбирлари бошлаб юборилди. Хусусан, туманимизда ҳам бу борада самарали ишлар қилинмоқда.\nТуманимизда олиб борилаётган баҳорги ободонлаштириш ва кўкаламзорлаштириш ишларини Ободонлаштириш бошқармаси тизимли тартибда йўлга қўйган. Бошқарманинг жонкуяр ходимлари туманимизнинг ободлиги, чиройига янада кўрк қўшиш, озода-осойишталигини таъминлаш мақсадида тинимсиз меҳнат қилишмоқда.\nХусусан, бошқарма томонидан жорий йилнинг шу даврига қадар Манғит айланма йўлининг 2 ярим километр қисмига арча кўчатлари экилди. Шунингдек, шаҳар марказий кўчалари, Қипчоқ кўчасининг 1,8 километр, Баркамол авлод кўчасининг 2,2 километр, Қиличбой кўчасининг 2 километр, Гурлан кўчасининг 2,5 километр. қисмига арча кўчатлари, гуллар ҳамда манзарали дарахтлар ўтқазилиб, ҳозирги кунда ҳам бу каби кўкаламзорлаштириш ишлари давом этмоқда.\nҚолаверса, Қиличбой кўчасида жойлашган, бошқарма балансида бўлган боғ ҳудуди 1,7 гектарга кенгайтирилди ва ушбу ҳудудда ҳам боғ барпо этиш ишлари олиб борилмоқда.\nҲудудларда амалга оширилаётган ободонлаштириш ва кўкаламзорлаштириш ишларига бошқармадан 100 нафар ишчи-ходимлар, шунингдек, иш самарадорлигини ошириш мақсадида 13 та техника ва 9 та механизмлар бириктирилган.\nБундан ташқари, жамоат ишлари учун бириктирилган 200 нафар ишчидан 70 нафари Янгиобод, Фаровон, Гулзор, Бойовул маҳаллалари ҳудудининг марказий кўчаларида, қолган 130 нафари ўз ҳудудларидаги кўчаларда, шунингдек, қабристонларда ҳам ободонлаштириш ва кўкаламзорлаштириш ишларида самарали меҳнат қилишмоқда.\nЎзбекистон баҳори ободлик, бунёдкорлик ва яратувчанликнинг, бир сўз билан айтганда, Ватанга муҳаббатнинг энг олий кўринишидир.\nЮртимизда юз берган ўзгаришлар, ободончилик-кўкаламзорлаштириш борасидаги саъй-ҳаракатлар замирида ҳам ўз ватанини севадиган, эл учун ёниб яшашни ният қилган матонат соҳибларининг меҳнати мужассам. Мамлакатимизда амалга оширилаётган ободлик ташаббуслари нафақат атроф-муҳит мусаффолиги, балки тинчлик-фаровонлик, ўзаро меҳр-оқибат, кўнгиллар ободлигига ҳам ҳисса қўшмоқда.\nШу ўринда таъкидлаб ўтмоқчимизки, яшил майдонлар яратиш, боғ-роғларни, гулзорларни кенгайтириш, мавжуд яшиллик дунёсини муҳофаза қилиш фақат мутасадди ташкилотларнинггина эмас, барчамизнинг муҳим вазифамиз бўлмоғи лозим. Зеро, обод юртда файз-барака ҳукмрон бўлади.


Меҳрибонлик уйларида қурилиш ишлари – SEN.UZ\nМеҳрибонлик уйларида қурилиш ишлари\n2008-2016 йилларда Лола Каримова-Тилляеванинг «Sen Yolg'iz Emassan» Фонди томонидан Ўзбекистоннинг бир қатор Меҳрибонлик уйларида қурилиш, созлаш ва қайта таъмирлаш ишлари амалга оширилди.\nЖумладан, «Sen Yolg'iz Emassan» Фонди қўйидаги масканлар тарбияланувчилари учун янги уйлар қурди: – Тошкентдаги 23-Меҳрибонлик уйи (2014 й.) – Самарқанддаги 6-Меҳрибонлик уйи (2015 й.). Ушбу Меҳрибонлик уйларида янги замонавий турар жой, қўшимча таълим бинолари, кутубхона, спорт ва уйин майдончалари, ҳовуз, маъмурий бино ва тиббий бўлимлар барпо этилди.\nБолалар учун бундай шароитлар уларнинг шинам муҳитда ўсиб-униши, жисмонан ва маънан ривожланиши мақсадида яратилган. Фонднинг молиявий кўмагида қуйидаги масканларнинг капитал реконструкцияси ва замонавий жиҳозлар билан таъминланиши амалга оширилди: – Тошкентдаги Гўдаклар уйи (2012 й.) – Самарқанддаги 10-Меҳрибонлик уйи (2013 й.) – Чирчиқдаги 14-Меҳрибонлик уйи (2013 й.) – имконияти чекланган болалар яшайдиган 1-Мурувват уйи (2010 й.) – 30 ва 14-Меҳрибонлик уйларининг ёзги оромгоҳлари (2010-2011 йй.).\nҚибрай туманидаги психо-аномал болаларга мўлжалланган Гўдаклар уйи 2011 йилда барча зарур жиҳоз ва анжомлар билан таъминланди. Имконияти чекланган болаларга диагностика, ортопедик ва неврологик даволаш бўйича ёрдам кўрсатиш мақсадида ташкил этилган Республика болалар ижтимоий мослашуви марказида Фонд 2012 йилда капитал кайта таъмирлаш ишларини амалга оширди. “Sen Yolg’iz Emassan” Фонди ушбу Марказни ногирон болаларнинг таянч-ҳаракат тизимини тиклашга мўлжалланган энг замонавий даволаш тренажёрлари, жиҳозлар ва анжомлар билан таъминлади. Ушбу марказда церебрал фалаж, Даун синдроми, аутизм, руҳий ривожланиши сустлашган каби ташҳисларга эга ва таянч ҳаракат тизими касалликлари билан хасталанган болаларга ёрдам кўрсатилади.\n«Sen Yolg'iz Emassan» Фонди 2002 йилда ташкил этилган. Меҳрибонлик уйи тарбияланувчилари, кам таъминланган оила фарзандари ва имконияти чекланган болаларга ёрдам кўрсатиш Фонд фаолиятининг асосий йўналишларидан ҳисобланади.


ИнтерФУТБОЛ :: Гулачи, сенга нима бўляпти?\nГулачи, сенга нима бўляпти?\nЙирик турнир йўлланмаси тақдирига ойдинлик киритадиган ўйинлар «юк»и анча оғир бўлади, албатта. Бундай учрашувларда айниқса, дарвозабонлар зиммасига катта масъулият ва босим тушади. Ана, барчасини Венгрия миллий жамоаси голкипери Петер Гулачи мисолида кўриш мумкин. Венгрлар Евро-2020 финал босқичи йўлланмаси учун исландларга қарши майдонга тушишди ва 2:1 ҳисобида ғалаба қозонишди. Лекин «РБ Лейпциг» дарвозабони жуда катта «қовун» туширгани билан россиялик Александр Филимоновни эслатиб юборди...\n***Исландия термаси биринчи бўлимда жарима зарбаси тепиш ҳуқуқини қўлга киритди ва Петер Гулачининг даҳшатли хатоси эвазига ҳисобни очди. Аслида Гулачи терма жамоада ҳам, «РБ Лейпциг»да ҳам одатда анча ишончли ўйнайди. Бироқ гоҳ-гоҳида рақибларга ёқимли сюрприз улашишни ҳам хуш кўради.\n***Гулачи ўтган мавсум «Хоффенхайм» билан ўйинда тўпни шундоқ рақиб оёғига ташлаб берган, аммо у киперни кечириб, дарвоза тўсинини нишонга олганди. Умуман, Петер ўша баҳсда анча қатъият билан ўйнаган бўлсада, 1та гол қўйиб юборди, барибир. Албатта, хато ортидан. Яъни венгриялик кипер тўпга чиқишда сусткашлик қилди ва «Хоффенхайм» вакиллари бу сафар уни кечиришмади. Тўғри, «РБ Лейпциг» ўша учрашувни 3:1 ҳисобида ўз фойдасига ҳал қилганди.\n***«РБ Лейпциг»нинг «Боруссия» билан ўйини (3:3) натижаси учун Петер Гулачини айблаш унча тўғри эмас, лекин унинг жамоаси жонига оро бўлолмагани - айни ҳақиқат. Дейлик, яқин бурчакка йўлланган тўпни ҳам қайтаролмаганди.\n***Жорий мавсум ЧЛ доирасида «ПСЖ»га қарши кечган учрашувни эса айнан Гулачи ҳисобига ёзиб қўйиш керак. Бинобарин, у ҳисоб 0:1 бўлиб турган паллада пенальтини бартараф этди ва «РБ Лейпциг» шундан кейин 2та гол уриб, муҳим ғалабани нишонлади.\n***Қарангки, Петер Гулачининг терма жамоадаги «қовун»и ҳам жиддий оқибатга олиб келгани йўқ. Россияликлар Андрей Шевченко голидан сўнг Александр Филимонов хатосини тузатиш йўлини тополмаган бўлсалар, венгрлар энг охирида Гулачини бало-дашномлардан қутқариб қолишди, шунинг баробарида Евро-2020 чиптасини «викинг» чангалидан тортиб олишди. 88 ва 90}2-дақиқаларда гол - чинакам драма!


28 Сентябрь 2021 08:20\nNUR-SULTAN. Kazinform - Қозоғистон терма жамоаси футзал бўйича Жаҳон чемпионатининг чорак финалида Эрон билан куч синашди, деб хабар беради Kazinform мухбири.\nУчрашув жуда зиддиятли ўтди. Дастлабки дақиқаларда эронлик спортчилар жиловни қўлга олишга ҳаракат қилишди. Натижада биринчи бўлимнинг 8 -дақиқасида Мослем Оладгобад ҳисобни очган бўлса, 15 -дақиқада Aҳмад Эсмаилпур ҳисобни оширди.\nИккинчи даврада қозоғистонлик футзалчилар олдинга силжишди. Ўйиннинг 25 -дақиқасида Даурен Турсагулов гол урди. 29 -дақиқада Aрнольд Кнауб ҳисобни тенглаштирди. Ўйиннинг 39 -дақиқасида қозоғистонлик Тайнан ғалаба тўпини киритди.\nШу тариқа, Қозоғистон рақибини 3: 2 ҳисобида мағлуб этди.\nГуруҳ босқичида Қозоғистон терма жамоаси Коста -Рикани 6: 1, Литвани 3: 0 ҳисобида мағлуб этди. Унда Венесуэла 1: 1 ҳисобида дуранг ўйнади. Кейин нимчорак финалда Таиландни 7: 0 ҳисобида мағлуб этди.\nAввалроқ, чорак финалда Бразилия Марокашни 1: 0 ҳисобида мағлуб етган эди. Aргентина - Россия учрашувининг асосий босқичи 1: 1 ҳисобида якунланди ва пенальтилар сериясида аргентиналиклар 5: 4 ҳисобида ғалаба қозонишди. Португалия - Испания учрашуви 4: 2 ҳисобида португаллар фойдасига ҳал бўлди.\nБразилия ва Aргентина ярим финалда 29 сентябрда, Қозоғистон ва Португалия эса 30 сентябрда тўқнаш келади.\nҚозоғистон терма жамоаси бунгача Жаҳон чемпионатининг финал босқичида икки марта қатнашган. 2000 йилда у биринчи босқичдан ўта олмади, 2016 йилда нимчорак финалга чиқди.


Аҳоли томорқа хўжаликларида салат етиштириш бўйича тавсиялар - Ўзбекистон Республикаси Қишлоқ хўжалиги вазирлиги\nАҳоли томорқа хўжаликларида салат етиштириш бўйича тавсиялар\nЭкиш учун тавсия этиладиган навлар: Крупнокачанный ва Кўк-шох.\nУруғ танлаш. Экиладиган салат уруғи тоза, юқори унувчан, касалликлардан ҳоли, бутун (синмаган) бўлиши зарур. Уруғлар бошқа ўсимликлар уруғлари ва аралашмаларидан тозаланади. Уруғлик экиш олдидан илиқ сувда 3–4 соат ивитиб қўйилади.\nЕр тайёрлаш. Уруғ сепиладиган майдонлар ўтмишдош экин қолдиқлари ва бегона ўтлардан сифатли қилиб тозаланади. 1 сотих ерга 150–200 кг (10 сотихга 1,5–2 тонна) чириган гўнг солинади. Тупроқ 20–25 см чуқурликда юмшатилади. Йирик кесаклар майдаланиб, яхшилаб текисланади ва суғориш эгатлари олинади.\nЭкиш муддати ва схемаси. Баргли ва бош ўрайдиган салатлар уруғи очиқ далага эрта баҳорда – февраль охири-март ойининг бошида ва кузда – сентябрнинг иккинчи ярми–октябрда полларга ёки лентасимон усулида 2–3 қатор қилиб экилади. Ленталар ораси 45–60 см, лентадаги қаторлар ораси 15 см бўлади. Бир сотихга баргли салат уруғи 40–50 г, бошли салатники 30–40 г меъёрда экилади. Сепилган уруғлар хаскаш билан тупроққа аралаштирилади.\nПарваришлаш. Ниҳоллар униб чиққандан 10–12 кун ўтгач 1-марта, 2–3 ҳафта ўтгач 2-марта ягана қилинади. Бунда барг салат тупларининг орасида 8–10 см, бошли салатда эса 12–15 см масофа қолдирилади.\nКасаллик ва зараркунандаларга қарши курашиш. Салат касалликларига анча чидамли салқинсевар ўсимлик ҳисобланади.\nҲосилни йиғиштириш. Бошли салатнинг ҳосили 45–50 кундан кейин уларнинг етилишига қараб эрта тонгда, баргидан шудринг кўтарилгандан кейин бирин-кетин узиб олинади.


Ўрик байрамига уланган гуллар фестивали - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЎрик байрамига уланган гуллар фестивали\nЧоп этилган 24 Июн 2016\tКӯришлар: 982\n«Истиқлолият – бебаҳо неъмат». Тожикистонликлар дил тўридаги бу уч сўзни Хўжанд шаҳрида бўлиб ўтган Ўрик байрами қатнашчилари қайта-қайта ўқишди. Зеро, бу сўзлар серқуёш ўлкамизда битган ўрик ва бошқа мевалар асосида маҳорат билан терилган ҳолда битилганди. Ўрик байрами эса, нафосатли гуллар фестивалига уланиб кетди.\nСуғд вилоятида бўлиб ўтган бу икки тадбир Тожикистон мустақиллигининг 25 йиллиги доирасида ўтказилди.\nЎрик ва мағизлардан ишланган миллий рамзлар – Байроқ, Герб, шунингдек, Тожикистон харитаси, фаввора, миллий кийимлар чинакамига мўъжизали кўринишда зуҳур этарди. Байрамнинг юзлаб иштирокчилари қойил қолган бу мўъжиза ишланмалар ижодкорларига Суғд вилояти раиси Абдураҳмон Қодирий ҳам юқори баҳо берди. У вилоят боғбонларининг бошқа мевалар қаторида ўта мазали ва шифобахш ўриклари билан ном қозонишганини алоҳида таъкидлаб ўтди.\nКонибодом ва Хўжанд шаҳарлари, Бобожон Ғафуров ва Ашт ноҳиялари маданият ходимлари маҳорат билан тайёрлаган саҳналар ҳам байрам қатнашчиларида катта таассурот қолдирди. Бу саҳналарда мевали дарахтларни парваришлаш, ўрикнинг шифобахш хусусиятлари, уни исроф этмаслик маҳорат билан кўрсатилди. Шу ўринда вилоят боғларида ўнлаб хил ўрик навлари етиштирилаётганини айтиб ўтмоқ ўринлидир. Байрам қатнашчилари эса, бу ўрик навларини томоша қилиш билан бирга, ўзларига ёққанларини арзон нархда сотиб олиш имконига эга бўлишди. Байрамга келтирилган ўриклар бозордагига қараганда 40-50 фоиз арзон нархда сотилди. Байрамга эса, Исфара ва Конибодомдан, Ашт ва Бобожон Ғафуров ноҳиялари боғларидан 20 тоннадан ортиқ мева келтирилганди.\nБайрамда энг яхши боғбонлар танлови якунланди. Биринчи ўрин ва 10 минг сомонийлик мукофот пули Бобожон Ғафуров ноҳияси боғбонларига насиб этди. Иккинчи ўринни эгаллаган конибодомлик боғбонларга 5 минг сомоний мукофот пули берилди. Учинчи ўрин ва 3 минг сомоний мукофот пулига исфаралик боғбонлар муносиб кўрилди. Аштлик боғбонларга эса, 2 минг сомоний берилди.\nЎрик байрамидан сўнг, «Қалъаи Хўжанд» тарихий-маданий мажмуаси, Камол Хўжандий дам олиш ва маданият боғида гуллар фестивали бошланди. Фестивал қатнашчилари кўзни қамаштирувчи, димоқни қитиқловчи ранго-ранг гуллардан завқланиб, шеър ва қўшиқлар тинглашди, рақс ва турфа саҳначаларни томоша қилишди.\nЎрик байрами ва Гуллар фестивалида «Суғд-2016» халқаро тижорат ярмаркасига ташриф буюрган хорижлик меҳмонлар ҳам қатнашишди. Уларнинг юз-кўзларидан, сўзларидан байрам ва фестивалдан олган завқ-шавқ очиқ-ойдин кўриниб турарди.\nБирлик – илм ва адабиёт ривожланиши омили\nХўжанд шаҳридаги Маданият маркази биносида «Ганжи сухан» илмий-адабий тўгарагининг навбатдаги – 140-йиғилиши бўлиб ўтди. У Тожикистон мустақиллигининг 25 йиллиги ҳамда Бирлик ва миллий тотувлик кунига бағишланди. «Ганжи сухан» давлат ҳокимияти Суғд вилояти ижроия органи, Тожикистон Халқ-Демократик партияси Суғд вилояти ижроия қўмитаси ва академик Бобожон Ғафуров номли Хўжанд Давлат дорилфунуни ҳамкорлигида ўтказилди.\nТўгаракка йиғилган 200 нафардан ортиқ бадиий сўз ихлосмандлари Тожикистон Халқ-Демократик партияси Суғд вилояти ижроия қўмитаси раиси Сарфароз Юнусовнинг «Ваҳдат ва миллат устуворлиги» мавзусидаги чиқишини тинглашди. Бу чиқишда Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмоннинг мамлакатда тинчлик ва осойишталикни барқарор қилишдаги мислсиз хизматлари алоҳида таъкидлаб ўтилди. Мамлакат Президентининг «Тожиклар тарих кўзгусида. Ориёнийлардан Сомонийларгача» китобининг илмий-тарихий аҳамияти ҳақида сўзлар экан, Сарфароз Юнусов муаллифнинг тарихни чуқур билиши ва фавқулодда истеъдодига қойил қолмасдан илож йўқ, деди.\n«Ганжи сухан»да бир-биридан қизиқарли чиқишлар бўлди. Жумладан, Тожикистон Республикаси Фанлар академияси аъзоси, филология фанлари доктори, профессор Мирзо Муллоаҳмаднинг Рўдакий донишномаси ва бошқа донишномаларни тузиш йўсинларига оид чиқиши йиғилганларда катта таассурот қолдирди. Олим Камол Хўжандийнинг 700 йиллиги муносабати билан унинг донишномаси (қомуси)ни тайёрлашни таклиф этди.\nТожикистон Миллий дорилфунуни доценти Муртазо Зайниддинов «Тожик ва татар адабиётлари муносабатларига назар» мавзусида чиқиш қилди. У татар адабиёти равнақида Шайх Саъдий назмининг таъсири ҳақида ҳам сўз юритди.\n«Ганжи сухан»да шоиралар Гулноз ва Адиба Бирлик ва миллий тотувликка бағишланган янги шеърларидан ўқиб беришди.\nТўгаракда чиқиш қилган илм ва ижод аҳлига Суғд вилояти раиси Абдураҳмон Қодирийнинг ҳадялари – Давлатшоҳ Самарқандийнинг қимматбаҳо “Тазкират-уш-шуаро” китоби тақдим этилди.\nРаштлик мутахассислар - Конибодомда\nРашт водийсидан келган мутахассислар Суғд вилоятида бўлар эканлар, дастлабки тиббий-санитария ёрдам бериш тажрибасини ўрганиш мақсадида Конибодомга ташриф буюришди.\nКонибодом шаҳар марказий беморхонаси мажлисгоҳида «Конибодом шаҳрида дастлабки тиббий-санитария ёрдам кўрсатиш ва силга қарши кураш соҳа муассасалари ҳамкорлигини ташкил этиш тажрибаси» мавзусида ўқув семинари бўлиб ўтди. Семинарда Конибодом шаҳри раиси ўринбосари Замира Ашурматова сил билан оғриган беморларни ижтимоий томондан қўллаб-қувватлаш борасида чиқиш қилди.\nСеминар қатнашчилари дастлабки тиббий-санитария ёрдам бериш соҳаси менежери Аҳмадхўжа Ёқубовнинг Тожикистон Соғлиқни сақлаш ва аҳолини ижтимоий ҳимоялаш вазирлигининг силга қарши кураш тизимларда қайта қуришни ўтказишга оид фармони ижроси ҳақидаги сўзларини мароқ билан тинглашди.\nКонибодом шаҳар Соғлом турмуш тарзини ривожлантириш маркази раҳбари Фароғат Садриддинова қишлоқларда силнинг олдини олиш борасида ўтказилаётган тадбирларнинг самара бахш этаётгани борасида мисоллар билан гапирди.\nРаштлик меҳмон - Лахш ноҳияси раиси Баргигул Аббосова семинарнинг мақсадга мувофиқ ва ўз вақтида ўтказилганини қайд қилди.\nРаштлик мутахассислар Конибодомдаги Лоҳутий қишлоқ жамоатида бўлиб, бу ердаги силга қарши кураш марказ иши билан танишишди, дея хабар беради Суғд вилояти раиси матбуот хизмати.\nБугун: 02-10-2020 00:15:07


Ғазнавийлар тарих саҳнасига милодий 961 йили келишди ва роппа-роса 225 йил ҳукмронлик қилишди. Улардан олдин Сомонийлар сулоласи ўнинчи аср охиригача ҳукмронлик қилган, бироқ бундан анча илгари унинг инқирозидан дарак бериб Кобулда янги давлат вужудга келган эди. Унга сомонийларнинг собиқ турк қули Алптегин асос солди. У сомонийлар авлоди қироллигидаги тансоқчилар гуруҳида юксак мавқега эришгач, Хуросон ҳокими этиб тайинланди. Анча вақтдан кейин нафратга учраб, кичикроқ қўшин билан шарқий вилоятларга, Ғазна деган жойга бош олиб кетди ва у ерда мўцжазгина шаҳар-давлат барпо этди. Унга ворис бўлган қули ва куёви Сабуктегин анча истецдодли киши эди.\nҒазнанинг 999-1030 йиллардаги буюк султони Улуғ Маҳмуд Сабуктегиннинг ўғли эди. У ғазнавийлар шуҳратини бутун Осиёга ёйди. Маҳмуд отаси билан биргаликда кўрган тадбирларидан ўз уруғи билан сомонийлар орасида талашувлар бўлиб турганини, Шарқда Панжобнинг шаҳий подшоҳлари билан рақобат мавжудлигини яхши билар эди. Шу пайтда Жайпал қазо қилиб, унинг ўғли Анадпал Панжобни бошқариб турган эди. Отаси сингари у ҳам шартлашилган товонни тўлашдан бош тортди, бу Маҳмуд билан шаҳий подшоҳлари ўртасида уруш чиқишига яхши баҳона бўлди. Ўзаро тортишувлар Ислом азаматининг Ҳиндистон шаҳий подшоҳлари устига машҳур ўн еттинчи юриши билан якунланди. Қатциятли сунний бўлган Маҳмуд Ғазна султони сифатида халифа деб эцтироф этилди. Халифа унга "Ямин уд-Давла" (Давлатнинг ўнг қўли) унвонини берди.\nШундан кейин Маҳмуд ўзининг урушлари силсиласини бошлаб юборди. У Ҳиндистоннинг муҳим маданий ва диний марказларига ҳужумлар уюштирди, чунки қўшни рожалар шу масканларни қутқариш учун бирлашишларидан хабардор эди. Ғазнавийлар ўша пайтда ўн икки марта юриш қилганлари тарихда қайд этилган. Ҳиндларнинг Гужарат вилоятига қарашли Катхиаваре деган жойдаги машҳур Сомнас зиёратгоҳига қилинган ҳужум уларнинг энг машҳуридир. Маҳмуд Рожпутан чўлини босиб ўтишга мажбур бўлган бу юришида ўзининг қарийб барча ҳинд рожаларининг бирлашган кучларига қарши туришини яхши биларди. Бу жанговар саркарданинг жасурлиги ҳеч қандай тацрифга сиғмас эди. Дастлабки пайтда анча кўп сонли ҳинд қўшинлари исканжасида бўлгани ҳолда ғолиб чиқиб, шаҳарни эгаллагач, Сомнас эҳромига кириб борди ва миллионлар илтижосига қарамай, ундаги бутни чил-парчин қилиб ташлади. У юртига катта ўлжа билан қайтди. Маҳмуднинг ғарбдаги зафарлари ҳам Хуросон ва бутун Форснинг қўшиб олинишидан қолишмайди. Шуҳрати чўққисида у Ҳиндистондаги Жамна дарёси билан ғарбдаги Дажла дарёси ўртасида жойлашган бепоён кенглик ҳукмдори бўлиб турди.\nМаҳмуд Ғазнавий юришлари туфайли Ислом дини ҳақиқатан ҳам кенг кўламларда жорий этила борди. Маҳмуд Канаужа ва Деҳлигача борган бўлса ҳам, фақат Панжобни эгаллашга эришди. Ғазнавийлар даврида Панжоб, аниқроғи, унинг учдан икки қисми мусулмон дунёсининг бир бўлагига айланди. Лоҳўр, Панжоб ва Юқори Синд ғазнавий ҳокимлигининг вилоят марказлари бўлиб хизмат қилди. Сўнгги ғазнавий ҳокимлар эса Ғазнага эмас, Лоҳўрга бўйсунардилар. Маҳмуд Ҳиндистонда узоқ хотира қолдирди. Бу хотира фақат Панжобнинг доимий истилоси билангина чегараланиб қолмасдан, кўпроқ Маҳмуднинг ва унга қарам туркларнинг ўзларига нисбатан ҳиндлар қалбида уйғотган очиқ-ойдин қўрқувда бўлмаса ҳам, душманликда ифодасини топди. У ҳиндлар бошида тез-тез калтак синдириб турди, ўғли Султон Масцуд ва невараси Баҳромнинг шон-шуҳрати эса Ҳиндистонда шу қадар кучли янгрардики, ғурийлар Ҳиндистон устига бостириб келаётганларида Присви Рож, деҳлилик Чоукан Рож ҳамда Ахмернинг қарши чиқишларини ҳисобга олмаганда, ҳиндлар ҳатто мусулмонлар ҳаракатига сезиларли тўсиқ бўла олишмади.\nҲинд тарихчилари Маҳмудни босқинчиликда, шаҳарлар ва эҳромларни шафқатсиз вайрон қилишда айблашади. Бу тўғри эмас, албатта. Маҳмуд учун Ҳиндистон "Дорул-ҳарб", яцни урушлар маскани бўлган. Шаҳий подшоҳлари Маҳмуднинг отасига қарши уруғчилик урушини қўзғашди, кўп марталаб Сабуктегинга ҳамда Маҳмудга берган вацдаларига вафо қилишмади. Эҳтимол "муқаддас уруш" олиб борган Маҳмуддан ватанларини ҳимоя қилганлари учун уларнинг қилмишларини оқлаш мумкиндир. Маҳмуднинг ўз тацбири билан айтганда, у бутпарастларга қарши ҳар йили ёки бир йил ўтказиб уруш олиб борарди. Ўша пайтда бундай уруш қонуний бир ҳол ҳисобланарди. У ҳеч қачон шаҳарларни яксон қилмаган, оммавий қирғинларга йўл қўймаган.\nИслом қаҳрамони сифатидаги шон-шуҳрати билан Маҳмудга бас келадиган ҳокими мутлақлар кўп эмас. Ўз пайтида у Осиёнинг биринчи ҳокими эди. Жонажон шаҳри Ғазнада беҳисоб кўп иморатлар, мактаблар, беадад илмий муассасалар қурдириб, халқига ато қилди, ўз пойтахтига кўплаб машҳур кишиларни дацват этди. Бу унинг номини ўн биринчи асрдаги энг буюк илмпарвар сифатида тилларда достон айлади. Маҳмуд шоирлар ва машҳур кишиларга ҳар йили 400 минг динорлаб маблағ сарфлаши билан Фирдавсийни мислсиз "Шоҳнома" асарини ёзишга илҳомлантирган. У Ғазнада дорилфунунга асос солиб, машҳур файласуф, олим, сўз устаси ва шоир Ансорийни унга мударрисликка тайинлади. Бошқа кўпгина шоирлар, жумладан, Асади Тусий, Фирдавсий, Асжодий ва Фаррухий ҳам шу ерда эдилар. Улуғ аллома Беруний ҳам Маҳмуд ҳузурида ишлади, лекин у шоҳнинг маслаҳатчиси Аҳмад ибн Маймандий билан чиқиша олмай, шаҳзода Султон Масцудга қўшилди. Ғазнавийлар ҳақида битилган "Тарихи Яминий" асарининг муаллифи машҳур олим Утбий Маҳмуд саройида фаолият кўрсатган. Ўз паноҳида шунчалик кўп ёзувчилар, санцаткорлар ва олимларни тўплаб, бутун қитцада шу қадар юксак обрўга эга бўлиш камдан-кам подшоҳга насиб этган.\nМашҳур султонлар - Султон Масцуд ва билим бобидаги жонбозлиги билан донг таратган ўғли Султон Байрам ибн Масцуд Маҳмуд Ғазнавийнинг ворислари жумласидандир. Байрам фозилу фузалоларга совға-саломлар ва мукофотлар беришда жуда сахий эди. У "Маҳзани асрор" асарининг муаллифи Шайх Низомий ва Сайёд Ҳасан Ғазнавий сингари таниқли кишиларни саройга жалб қилди. Айни Султон Байрам подшоҳлиги даврида ва унинг раҳнамолиги туфайли "Калила ва Димна" масаллар мажмуи санскрит тилидан форсчага таржима қилинди. Ғазнавийлар тобора ҳолдан тойиб бораётган қиролликни юз йилдан кўпроқ бошқариб турганларидан кейин Панжоб томон суриб чиқарилдилар. Маҳмуднинг сўнгги вориси у ерда Шаҳобиддин Ғурий (1186 йил) ҳаётлигида Лоҳўр ҳокими бўлиб турди.\nСардор МАҲМУДнинг Лондонда 1959 йили инглиз тилида чоп этилган “Ислом тарихи” китобидан Жамолиддин Ҳамдам ва Шариф Холмурод таржимаси


Коронавирус юқтириб олганларнинг умумий сони 117 минг нафарга яқинлашди\n28 май 2022, Тошкент вақти: 06:22\nЎзбекистонда коронавирус инфекцияси қайд этилганлар сони, 2021 йил 12 июль ҳолатига кўра, 116 минг 918 нафарни ташкил этган.\nССВ маълумотига мувофиқ, ўтган кеча-кундузда мамлакатнинг барча ҳудудларида 497 киши коронавирус юқтириб олган. Шунингдек, кеча кун давомида 283 нафар кишида пневмония аниқланган.\nДушанба куни Қорақалпоғистон Республикаси, Бухоро, Қашқадарё, Навоий, Наманган, Самарқанд, Сирдарё, Сурхондарё, Фарғона, Хоразм, Тошкент вилоятлари ва Тошкент шаҳрида 504 киши тузалиб, соғайганларнинг умумий сони 112 минг 18 нафарга етган.\nВазирлик ўтган кеча-кундузда коронавирусга чалинган беморлардан яна 4 нафари вафот этиб, коронавирус қурбонлари сони 778 нафарга етганини қўшимча қилган.


Ўзбекистонлик қутқарувчилар Москва вилоятида - видео - 15.05.2021, Sputnik Ўзбекистон\nЎзбекистонлик қутқарувчилар Москва вилоятида - видео\nТадбирнинг асосий мақсади - МДҲ ҳудудида фавқулодда вазият юз берганда қутқарув хизматлари ҳаракатларини мувофиқлаштиришдир. 15.05.2021, Sputnik Ўзбекистон\nАйни дамда Москва вилоятидаги Ногинск шаҳарчасида МДҲ қутқарувчилари иштирокида ўқув машқлари бўлиб ўтмодқда. Уларда Ўзбекистон ФВВ вакиллари ҳам иштирок этишмоқда. Сценарий бўйича, кучли ер қимирлашидан сўнг содир бўлган вазиятда одамларни қутқариш машқлари бажарилган. Тадбир мақсади - МДҲ ҳудудида фавқулодда вазият юз берганда қутқарув хизматлари ҳаракатларини мувофиқлаштиришдир. Ушбу машғулотлар ФВВ машқларининг иккинчи босқичи бўлиб уларда Беларус ва Қозоғистонлик қутқарувчилар ҳам иштирок этишмоқда. Ушбу тадбирда суратга олинган кадрлар билан видеолавҳамизда танишинг.\nТадбирнинг асосий мақсади - МДҲ ҳудудида фавқулодда вазият юз берганда қутқарув хизматлари ҳаракатларини мувофиқлаштиришдир.\nАйни дамда Москва вилоятидаги Ногинск шаҳарчасида МДҲ қутқарувчилари иштирокида ўқув машқлари бўлиб ўтмодқда. Уларда Ўзбекистон ФВВ вакиллари ҳам иштирок этишмоқда.\nСценарий бўйича, кучли ер қимирлашидан сўнг содир бўлган вазиятда одамларни қутқариш машқлари бажарилган. Тадбир мақсади - МДҲ ҳудудида фавқулодда вазият юз берганда қутқарув хизматлари ҳаракатларини мувофиқлаштиришдир.\nУшбу машғулотлар ФВВ машқларининг иккинчи босқичи бўлиб уларда Беларус ва Қозоғистонлик қутқарувчилар ҳам иштирок этишмоқда.\nУшбу тадбирда суратга олинган кадрлар билан видеолавҳамизда танишинг.


Мирзиёев Жапаров билан муҳим масалаларни келишиб олди: транспорт ва сув-энергетика соҳалари музокара марказида | Qalampir.uz\nМирзиёев Жапаров билан муҳим масалаларни келишиб олди: транспорт ва сув-энергетика соҳалари музокара марказида\nЖамият\t11 Март 19:56 3200\nЎзбекистон Президенти Шавкат Мирзиёев ва Қирғизистон Президенти Садир Жапаров музокараларни икки мамлакат расмий делегациялари иштирокида давом эттирди. Бу ҳақда Ўзбекистон Президенти Матбуот хизмати хабар бермоқда.\nМузокараларда асосий эътибор икки мамлакат ўртасидаги савдо-иқтисодий ҳамкорликни янада ривожлантириш масалаларига қаратилган.\nТаъкидланишича, бу борадаги кўрсаткичлар ижобий динамикага эга. Хусусан, сўнгги тўрт йилда ўзаро савдо беш баробардан зиёдга ўсган ва 900 миллион доллардан ошган.\nДавлат раҳбарлари ўзаро манфаатли савдо-иқтисодий ҳамкорликни ривожлантириш стратегик шерикликнинг устувор йўналиши эканини таъкидлаган. Савдо айланмасини диверсификация қилиш ва номенклатурасини кенгайтириш орқали келгуси йилларда унинг ҳажмини икки баробар кўпайтириш имконияти борлиги қайд этилган.\nШу мақсадда икки мамлакат бозорларида харидоргир бўлган, шу жумлдан юқори қўшилган қийматли маҳсулотлар етказиб бериш, ташқи савдо инфратузилмаси ва экспорт-импорт операцияларини қўллаб-қувватлашга келишиб олинган. Савдо-иқтисодий алоқалар ривожида Ўзбекистон Республикаси билан Қирғиз Республикаси ўртасида икки томонлама ҳамкорлик бўйича ҳукуматлараро комиссия муҳим ўрин тутаётгани эътироф этилган. Келишувларни амалга ошириш мақсадида ҳукумат раҳбарларига комиссиянинг навбатдаги йиғилишини тез орада ўтказиш вазифаси қўйилган. Савдо уйлари фаолиятини кенгайтириш, бизнес-форумлар ва саноат маҳсулотлари кўргазмаларини ўтказиш зарурлиги таъкидланган.\nҚайд этилишича, учрашувда иқтисодиётнинг турли тармоқларида саноат кооперацияси бўйича аниқ лойиҳаларни амалга оширишга келишиб олинган. Булар, хусусан, Қирғизистонда енгил автомобиллар, қишлоқ хўжалиги техникалари, маиший техникаларни йиғишни ташкил этиш, шунингдек, чегараолди ҳудудларда тўқимачилик ва қурилиш материаллари ишлаб чиқариш бўйича қўшма лойиҳалардир.\nЭълон қилинган капитали 200 миллион АҚШ доллари бўлган Ўзбекистон – Қирғизистон инвестиция жамғармаси ташкил этилиши белгиланган, икки мамлакат ҳукуматларига унинг фаолиятини йўлга қўйиш бўйича топшириқлар берилган.\nПрезидент Матбуот хизматига кўра, транспорт соҳаси ва транзит йўлакларини ривожлантириш – Ўзбекистон ва Қирғизистон ҳамкорлигининг муҳим йўналиши. Бу борадаги саъй-ҳаракатлар ташқи бозорларга яқин ва самарали чиқишни таъминлайди. Айниқса, “Ўзбекистон – Қирғизистон – Хитой” темир йўлининг қурилиши стратегик аҳамиятга эга.\nПрезидентлар мазкур йўлнинг қисқа вақтда барпо этилиши икки мамлакат манфаатларига тўлиқ мос келиши, минтақанинг транзит салоҳиятини юзага чиқариб, жозибадорлигини оширишини алоҳида таъкидлаган. Шу боис, ушбу муҳим лойиҳа бўйича ишларни биргаликда давом эттиришга келишиб олинган.\n“Тошкент-Андижон-Ўш-Иркиштом-Қашғар” халқаро мультимодал йўналиши ҳам савдо ҳажми ортишига хизмат қилади. Шунингдек, икки давлат шаҳарлари ўртасида автобус, темир йўл ва авиақатновларни қайта тиклаш юк ташиш, йўловчи ва туристлар оқимининг кўпайишида муҳим омил бўлади.\nУчрашувда ҳудудлараро ҳамкорликни яна фаоллаштириб, эришилган келишувлар ижросини таъминлаш, чегараолди вилоятларни комплекс ривожлантириш, давлат чегарасидан ўтказиш пунктларида аҳоли учун қулай шароитлар яратиш зарурлиги таъкидланди. Ушбу келишувларни ташриф арафасида Андижон, Наманган ва Фарғона вилоятлари ҳамда Ўш, Жалолобод, Боткен ва Норин вилоятлари томонидан келишиб олинган “йўл хариталари” доирасида амалга оширилади.\nУчрашувда халқлар ўртасидаги дўстона муносабатлар ва ўзаро англашувни мустаҳкамлашнинг муҳим омили бўлган маданий-гуманитар соҳадаги ҳамкорлик масалалари ҳам кўриб чиқилди.\nФан, таълим, маданият, спорт ва туризм каби соҳаларда ҳамкорликни ривожлантириш бўйича якдил фикр билдирилди. Давлат раҳбарлари маданий алмашинувлар икки халқ ўртасида ўзаро тушуниш ва дўстона муносабатларни мустаҳкамлашга хизмат қилишини таъкидлаб, маданият кунлари ва бошқа гуманитар тадбирларни қайта тиклашга келишиб олди.\nҚирғизистон Президенти коронавирус пандемияси даврида Ўзбекистон томонидан кўрсатилган инсонпарварлик ёрдами учун миннатдорлик билдирди. Соғлиқни сақлаш ва фармацевтика соҳасида, жумладан, дори-дармон ва тиббиёт воситалари етказиб бериш борасидаги алоқаларни кенгайтириш муҳимлиги қайд этилган.\n20 Сентябрь 18:17 59552\n20 Сентябрь 13:55 47029\n22 Сентябрь 15:47 26151\n20 Сентябрь 22:27 24193\n21 Сентябрь 12:00 24018


Galaxy Note10+ iPhone 11 Pro Max'га ютқазди(ми)?! - Terabayt.Uz\nЯқиндан буён, DxOMark мутахассислари нафақат смартфонлар камераларини, балки уларнинг овоз тизимини ҳам синовдан ўтказмоқда.\nКуни кеча, синов навбати энг яхши камерали телефонлар рўйхатида тўртинчи ўринни эгаллаб турган Samsung Galaxy Note10+ 5G'га келди.\nҚизиғи шундаки, Samsung флагмани овоз сифати рейтингида ҳам тўртинчи ўринни эгаллади.\nДевайс 66 балл тўплади. Рейтингда юқори ўринларни 71 балл билан iPhone 11 Pro Max, 74 балл билан iPhone XS Max ва 75 балл билан Huawei Mate 20X эгаллаган. Балларга яхшироқ эътибор берсак, кўришимиз мумкинки, смартфонга мусиқа ижроси учун 68, овоз ёзиб олиш сифати учун эса 61 балл берилган.\nҚурилмани синовдан ўтказган мутахассислар ижрода паст частоталар ва овоз баландлигининг бироз етишмаслигини, шунингдек, товуш тонлари мувозанати яхши эмаслиги, шовқинни фильтрлашдаги камчиликлар ва овоз ёзиб олишдаги бузилишларни қайд этишди.


Шу йил ёзда Тошкент шаҳридаги Турин политехника университетининг 1-босқичини тамомлаган Искандар Тожиддинов ҳозир талаба эмас. Йўқ, у ўқишдан ҳайдалмаган, академик танаффус ҳам олмаган. Шунчаки, ўқишини ТАТУга кўчирмоқчи бўлган холос...\nОтасининг айтишича, Искандар 2019/20 ўқув йилида Турин политехника университетида 28 млн. сўмлик контракт асосида таҳсил олган. Лекин пандемия бошланиб, оилада моддий қийинчиликлар юзага келгач, у ўқишини давлат муассасасига – Тошкент ахборот технология университетига кўчиришга қарор қилади.\n«Ўғлим жорий йил август ойларида ариза топширди. Сентябр ойида онлайн имтиҳон бўлиб ўтди. Ўғлим 63 балл тўплади.\nКўп вақт ўтмай, 56,7 баллдан юқори олганлар учун кўчиришга рухсат берилади, деб Telegram тармоқларида хабар келди. Ким қайси ОТМга топширган бўлса, ўша ОТМга мурожаат қилиши кераклиги айтилган эди. Биз ТАТУга мурожаат қилганимизда, ўғлим ҳақиқатан ҳам имтиҳондан ўтганини, ҳужжатларини юборишни сўрашди.\nТурин политехника университетидан ўғлимнинг ҳужжатларини олиб бордик. Тўлов-контракт шартномасини ҳам беришди. Бошланғич тўловини тўртга бўлиб тўлаш имкониятидан фойдаланиб, 1 млн сўм ўтказдик.\nШундан сўнг ўғлим пандемия сабабли ТАТУда Zoom орқали масофадан таълим ола бошлади. Бириктирилган декан ўринбосари ўғлимга таълим олиши учун логин-паролларни бериб, қайси гуруҳда ўқишини ҳам аниқлаб берди.\nАммо кутилмаганда, ТАТУдагилар комиссия қарори билан фақат 100 баллдан юқори балл олган талабалар қабул қилиниши белгиланганини, ҳужжатларини олиб кетишимиз кераклигини айтишди. Туринга қайта мурожаат қилганимизда эса улар ўғлимни талабалар сафидан чиқарганликларини, ўқишга қайта қабул қила олмасликларини маълум қилишди», – дейди ота.\nУнинг айтишича, ТAТУдагилар Искандар Тожиддиновнинг ҳужжатлари асл нусхасини олиб келишни сўрашган. Шундан сўнг улар ўқиб турган Турин политехника университетидан ҳужжатларини олиб, ТAТУга олиб боришган. Табиийки, Турин университети Искандарни талабалар сафидан чиқарган.\nНатижада, ҳозир Искандар Тожиддинов на Турин политехника университетининг, на ТAТУнинг талабаси.\n«Уларнинг айтишича, 57 баллдан юқори балл тўплаганлар ТAТУнинг бошқа филиалларида ёки бошқа ОТМларнинг филиалларида ўқиши мумкин экан. Лекин ўғлим Тошкентда, айнан ТAТУда ўқишни давом эттиришни хоҳлаяпти. Улар эса қабул қилишмаяпти.\nНима учун талаба ўзи хоҳламаган жойда ўқишга мажбур қилиниши керак? Нега ҳаммаси ҳал бўлгандан сўнг шунақа қарор борлигини важ қилиб, ўқишга қабул қилишмаяпти?\nТўлов-контракт шартномасини беришди. Тўлов ҳам қилдик. Ўғлим онлайн дарсларда ҳам қатнашди. Лекин ҳозирда ҳеч қандай ОТМ талабаси эмас!» – дейди Илҳомжон Эргашбоев.\n«Тўлов-контракт шартномаси берилгани ТAТУ техник ходимларининг эътиборсизлиги бўлган»\nТAТУ Таълим сифатини назорат қилиш бўлими бошлиғи Шавкат Режабовнинг маълум қилишича, талабага тўлов-контракт шартномаси берилиши техник ходимларнинг эътиборсизлиги бўлган.\n«Ҳужжатлар асл нусхасини сўраш учун университет сўров юбориши керак. Яъни у бола Турин политехника университети талабалари сафидан чиқарилиши учун биз сўров беришимиз керак. Шу сўровга асосан, Турин университети талаба ўқишга қабул қилингани ҳақидаги қарордан кўчирма, ўрта махсус таълим олганини тасдиқловчи ҳужжатнинг асли, ўқишдан четлатилгани ҳақидаги буйруқдан кўчирма бериши керак бўлади.\nБу талабамиз ҳужжатларини ўзи олиб қўйган. Биз сабабини билмаймиз. Турин политехника университети талабалари сафидан нега четлатилганининг ҳам сабабини билмаймиз.\nСентябр ойида онлайн таълим бошлангач, йигит: «Мана, ўқишимни кўчирдим» деб, ўзи бориб тўлов-контракт шартномасини олган. Ўша ерда техник ходимлар майли деб бериб юборган.\nБу йигитимиз ҳозирда Ўзбекистон Миллий университети Aхборот хавфсизлиги факултетига ўқишини кўчириш бўйича ариза берган», – дейди Шавкат Режабов.\nИлҳомжон Эргашбоевнинг сўзларига кўра, ўғли ҳеч қаерда ўқий олмай қолишидан қўрқиб, ўқишини бошқа ОТМга кўчириш бўйича ариза ёзган.\nЛекин талаба ўзи хоҳламаган жойда ўқишини давом эттириши унинг келажакда қандай мутахассис бўлишини сўроқ остига қўяди.


Зуволамиз пишган даргоҳ » "Оқдарё овози" газетаси\nЗуволамиз пишган даргоҳ\n1978 йилда Тошкент Давлат университетининг (ҳозирги Миллий университет) журналистика факультетини битириб, турмуш ўртоғим, ҳаётдаги маслакдошим ва устозим Ниёзхон Алиев билан рўзномага ишга борган пайтимизда жамоада бир нафар ҳам махсус мутахассисликка эга ходим бўлмаган экан. Аммо сафимизга ёшлар тез келиб қўшилишди. Орадан кўп ўтмай Йўлчи Муҳаммадиев, Гулсара Тинибекова, Нигора Раҳимова, Зебинисо Ҳакимова ва марҳума Ойсанам Тўрақуловалар сингари ёш мутахассислар иш бошлашди.\nЎша ёшлик йилларимни эсласам, университетда олган таҳсилимизга кўра, ўзимни ҳамма нарсани биладиган, адолатпарвар ва ҳақиқатгўй деб ҳис этганман. Бироқ энди ўйласам, ўшанда анчайин содда ва ғўр бўлган эканман. Ўша йиллардаги бош муҳарриримиз бир куни мени топшириқ билан бир билим масканига юборди. Бор воқеаларни, рақамларни киритиб, ахборот тарзидаги бир мақола тайёрлаб келдим. Аммо мақола газета саҳифасидан ўрин олмасдан аввал устимдан шикоят тушибди. "Ким эди у мухбир қиз, мени танимадия" дебди билим маскани раҳбари. Муҳарриримиз менга танбеҳ бериб, бундан буён барча раҳбарларни таниб, билиб олиш кераклигини айтдилар.\nҲамиша ҳам, ҳамма даврларда ҳам журналистларга осон бўлган эмас. Уларни пайига тушадиган, тирноқ остидан кир қидирадиганлар доимо бўлган. Аммо рўзномада зуволамиз шундай пишидики, қисқа вақтда ўз номимизга ва овозимизга эга бўлдик. Таҳририят ҳаёти жуда қизғин ва қайноқ эди. Биз шу қайноқ ҳаёт бағрида ишладик, яшадик ва улғайиб бордик. Фикрларимиз теранлашди, қаламимиз ўткирлашди. Куни билан турли гўшаларда фактлар йиғар, муаммоларни ҳал этиш йўлларини излар, кечки пайт эса газета саҳифаларини тайёрлаш ва уни чоп этишга бош-қош бўлардик. Навбатчи бўлган кунларимизда-ку, туни билан стулга суяниб, тонг орттирган пайтларимиз кўп бўларди.\nРўзномага меҳнати бир мунча сингган Тошназар Тўғизбоев, Рашид Ашуров, Абдумурод Рўзиевлар бугун орамизда йўқ. Ўша даврларда кўп йиллар давомида рўзномага бош муҳаррирлик қилган марҳум турмуш ўртоғим Ниёзхон Алиев газетамизнинг ҳақиқий жонкуяри, қаламкашларнинг чинакам устози эдилар. Буни бугунги кунда ҳам туман журналистлари, ҳатто рўзномага бир бора хат кўтариб кирган жамоатчилар ҳам яхши билишади.\nУ кишидан кейин бу вазифани муносиб давом эттираётган Йўлчи Муҳаммадиевни ҳам газетхонлар яхши биладилар. Й.Муҳаммадиев газетани энг оғир йилларда бўронлардан асраб олиб чиқди. Бугунги кунда ҳам унинг нуфузи ва савияси учун жон куйдириб келмоқда. Молиявий қийинчиликларни бартараф этиш учун бор куч-қувватини сарфламоқда. Йўлчи Муҳаммадиевнинг яна бир хислати борки, буни айтиб ўтмасликнинг имкони йўқ. У маҳаллий журналистлар бошини қовуштиришга, ижодкорларни бир-бирлари билан доимо мулоқотда бўлишларига ҳаракат қилиб келмоқда.\nБиз, тумандаги журналистлар бирга ишлаган давримизда опа-сингил, ака-укадек қадрдон бўлиб кетгандик. Тўғри, ҳамиша ҳам фикрларимиз бир жойдан чиқавермасди, тортишувлар, баъзан ўзаро келишмовчиликлар ҳам бўлиб қоларди. Лекин рўзнома манфаати деганда, доимо ҳаммамиз бир ёқадан бош чиқарганмиз.\nЖамоамиз худди катта бир оилани эслатарди. Соатлаб суҳбатлашардик, яқин жигарларимизгагина айта оладиган сирларимизни ўртоқлашардик. Бу бўлим мудири, бу махсус мухбир, бу техник ходим деган чегара йўқ эди. Хусусан, Зулфия Пўлатова билан бир умрга яқин дугона, Маърифат Мустафоева билан опа-сингил бўлдик. Тўй-томошаларимиз бирга кечди, оғир кунларимизда ҳамдард бўлдик. Гулсара Тинибекова билан ҳатто телефон орқали гаплашсак ҳам, суҳбатимиз соатларга чўзилади. Бир-биримиз билан учрашиб қолсак-ку, осмонда ой-у қуёш бизга ҳасад қилгудек....\nМен ўз шахсий ҳаётимдан шуни яхши биламанки, менинг ҳақиқий дорилфунуним рўзнома бўлган. Бу ерда олган билимларим ва тажрибам ҳаётим давомида қаерда, қандай лавозимда ишлаган бўлсам, ҳамиша қўл келган. Шунда бир нарса эсимга тушади. 90-йиллар эди, туман ҳокимининг ўринбосарлигига суҳбатдан ўтиш учун ўша даврда вилоят ҳокими бўлган ажойиб инсон Абдураҳмонов Пўлат Мажидовичнинг қабулида бўлганман. У киши мен билан суҳбатлашиб, шундай деган эдилар: Сиз журналистлар биздан ҳам кўра ҳаётни яхши биласизлар, чунки доимо одамлар орасида бўласизлар, шунинг учун мен сизнинг ишониб топшираётган вазифамизни муносиб уддалашингизга ишонаман.\nБу сўзлар менга кейинги фаолиятимда дастуруламал бўлди. Ҳаёт жуда қизиқ, турфа хил одамлар, тақдирларга дуч келамиз. Баъзан куламиз, баъзида муаммолар гирдобида қоламиз. Аммо бундай гирдобдан чиқиб олишда ҳам бизга касбимиз, касбга бўлган садоқатимиз кўмакка келади.\nМен бугун қадрдон рўзномамизнинг 90 йиллиги нишонланаётган кунларда умримнинг энг гўзал, тиниб-тинчимас даврини бирга кечган қадрдон жамоадошларимни қутламоқчиман. Уларга бундан буён ҳам соғлик-саломатлик, ўткир қалам ва шижоат тилайман.\n"Оқдарё овози" рўзномаси бундан кейинги даврларда ҳам туман ҳаётининг кўзгуси, туман ҳалқининг шуурини ва фикрлар ранг-баранглигини бойитиб берувчи восита бўлиб қолаверсин.\nрўзноманинг 80-йиллардаги махсус мухбири.


Роналдунинг трансферидан сўнг, «Манчестер Юнайтед»нинг акциялари кескин кўтарилди\n«Манчестер Юнайтед» «Ювентус»дан Криштиану Роналду харидини амалга оширгач, клуб акциялари кескин кўтарилиб кетгани хабар қилинмоқда.\nМанчестерликлар Тошкент вақти билан 20:50да португалиялик футболчи трансферини эълон қилганди. Бу пайтда клубнинг ҳар бир акцияси 18,08 доллардан баҳоланаётганди. Ҳозиргача клуб акциялари энг юқори кўрсаткичда 19,09 долларгача кўтарилди.\nҲозирда уларнинг нархи 18,29 долларни ташкил этмоқда. Бир кун аввал худди шу пайтда нарх 17,28 доллар эканлиги кўрсатилаётганди. Шундан келиб чиқиб, «Манчестер Юнайтед» акциялари бир кун ичида 1,01 долларга қимматлашгани ойдинлашади.\nЭслатиб ўтамиз, «қизил иблислар» Криштиану трансфери учун Турин клубига 15+8 млн евро кўринишида пул тўлаб беради.


Охирги марта 9 йил олдин гол урган 39 ёшли хитойлик футболчи испан клубига ўтди\nПайшанба, 22 Август\nИспания иккинчи дивизиони Сегундада ҳаракат қиладиган «Понферрадина» клуби 39 ёшли хитойлик Гао Лэйлеюни ўз сафига қўшиб олди. Қизиғи, бу футболчи Хитойда ҳам машҳур эмас ва ҳеч қачон миллий жамоа сафида ўйнамаган.\nБу футболчининг Сегунда жамоаси аъзосига айлангани бизнес билан боғлиқ. Клубнинг хитойлик ҳамкорлари бу футболчини қўшиб олишни тавсия қилган. Гао Лэйлеюга маошни ҳам хитойлик ҳамкорлар тўлаб беради. Бу футболчини олиб келишдан мақсад Хитой бозоридагиларнинг эътиборини тортиш эканини клуб расмийлари яширмаяпти.\nГао Лэйлею 2016 йилда Испания қуйи лигаларида бир нечта ўйинда майдонга тушган ва испан футболига бегона эмас. Яриморол клублари хитойлик инвесторларнинг эътиборини тортиш учун хитойлик футболчи олишлари янгилик эмас. Масалан У Лей ўтган йил 2 миллион евро эвазига «Эспаньол»га ўтган ва бу жамоанинг ўйинларини 40 миллионлаб томошабин кўриши одатга айланди.\nАммо У Лейдан фарқли ўлароқ Гао Лэйлею тўпурарлиги билан мақтана олмайди. Масалан Одил Аҳмедов билан «Шанхай СИПГ»да бирга ўйнаган У Лей Каталония клуби сафида 21 та ўйинда майдонга тушиб, 6 та голда қатнашган. Гао Лэйлею эса фаолиятидаги охирги голни 2010 йилда урган.\n«Бунёдкор» - «Аз-Завра» ўйинини япониялик ҳакамлар бошқаришади